07.04.2020 u 18:01\nSANKT PETERBURG - Istraživački institut za vakcine i serume ruske Federalne agencije za biomedicinu, saopštio je danas da je njegova vakcina protiv korona virusa uvršćena na spisak potencijalnih vakcina koji je sačinila Svetska zdravstvena organizacija (SZO). Do sada, to je jedina ruska vakcina koja se našla na tom spisku, saopštio je institut, koji se nalazi u Sankt Peterburgu, prenosi Tanjug. Vakcinu čini rekombinantni protein zasnovan na epitopima površinskog S-proteina SARS-virusa CoV-2, prenosi Tass. Kako se navodi, vakcina koju je razvio ruski institut već je testirana na životinjama i dokazala je sposobnost izazivanja specifičnog imunog odgovora na SARS-CoV-2.\n07.04.2020 u 10:07\nU Kini 20 novih slučajeva koronavirusa uvezenih iz Rusije\nPEKING – U Kini je registrovano 20 novih slučajeva obolelih od korona virusa, koji su u tu zemlju ušli iz Rusije, preneo je Tanjug. U severoistočnoj kineskoj provinciji Hejlungđang registrovano je 20 novih slučajeva zaraze korona virusom među kineskim državljanima koji su došli iz Moskve preko Vladivostoka. Reč je o osobama starosti od 22 do 56 godina. Svi pacijenti smešteni su u bolnice.\n06.04.2020 u 19:19\nSvet ne želi haos\n„Rusija mora da opstane!”, napisao je ovih dana finski analitičar Marku Kangaspuro, rukovodilac Aleksandrovskog instituta pri Univerzitetu u Helsinkiju. Po njegovim rečima, uslov za to je – ostanak na vlasti aktuelnog predsednika Vladimira Putina. „U protivnom”, smatra Kangaspuro, „najveća država na planeti mogla bi da utone u haos, u koji bi sasvim sigurno bio uvučen i dobar deo sveta”. Gotovo preko noći ostanak na vlasti čoveka čija titula u demokratskom svetu sa sobom nosi i pečat autokratije, postao je „tema dana” na globalnom nivou. Iz dva ključna razloga: prvi je odluka Državne dume kojom se Vladimiru Putinu dozvoljava da se i nakon 2024. kandiduje za mesto predsednika, dok je drugi razlog iniciran neočekivanom epidemijom virusa korona, koja našu planetu potresa tri meseca,\nVAŠINGTON - Sjedinjene Američke Države označile su ultra-nacionalističku grupu Ruski carski pokret, kao terorističku organizaciju, izjavio je zvaničnik Stejt departmenta. Članovi grupe, čije sedište je u Rusiji, smatraju sebe ruskim pravoslavnim nacionalistima koji zagovaraju ponovno uspostavljanje monarhije i favorizuju interese etničkih Rusa, Ukrajinaca i Belorusa, prenosi Rojters. Stejt department je u svom poslednjem godišnjem izveštaju naveo da je od 2018. godine u porastu etnički i rasno zasnovan terorizam i to širom sveta, prenosi Tanjug.\nMOSKVA - Lekovi protiv malarije dokazali su da su efikasni u lečenju infekcije izazvane koronavirusuom, ali ne 100 odsto, izjavio je ruski ministar zdravlja Mihail Muraško. „Lekovi protiv malarije su pokazali da su prilično efikasni, ali nisu lekovi koji spašavaju živote u svim situacijama”, rekao je Muraško u intervjuu za program Pozner na ruskoj televiziji Kanal jedan. Prema rečima ruskog ministra zdravlja, razrađeno je više režima primene ovih lekova i drugih antivirusnih lekova, preneo je Tass. „U toku su laboratorijska istraživanja koja će ustanoviti koji od ovih lekova može zaustaviti reprodukciju”, rekao je Muraško, prenosi Tanjug. On je istakao da ti lekovi mogu da se uzimaju samo pod lekarskom kontrolom, da su toksični i da ne mogu da se uzimaju preventive radi.\nMOSKVA - Rusija će donirati milion dolara Svetskoj zdravstvenoj organizaciji za borbu protiv koronavirusa, navodi se u odluci vlade objavljenoj na zvaničnom sajtu. Taj dokument predviđa i izdvajanje oko 61.4 miliona rubalja za finansiranje troškova Instituta Vektor i Centralnog istraživačkog instituta za epidemiologiju koji učestvuju u proizvodnji i dostavi laboratorijskih dijagnostičkih sredstava za detekciju virusa, kao i za pružanje materijalne i tehničke podrške zemljama istočne Evrope, Zakavkazja, centralne i jugoistočne Azije, Bliskog istoka, Afrike i Južne Amerike. Osim toga, Rusija će pokriti oko 800.000 dolara troškova za slanje dijagnostičkih sredstava u određeni broj zemalja, prenosi Tass. Rusija će do 2021. godine donirati 1.01 milion dolara Svetskoj zdravstvenoj\nĆUPRIJA – U Opštu bolnicu u Ćupriji danas je stigao lekarski tim Ruske Federacije da pomogne ovdašnjim kolegama u borbi protiv koronavirusa, i jedinica vojne tehnike koja će u naredna dva dana obaviti dezinfekciju bolnice i Doma zdravlja. Njih su u Ćupriji, gradu žarištu zaraze koronavirusom u Srbiji, dočekali predsednik opštine i komadant Štaba za vanredne situacije Ninoslav Erić i v.d. direktora Opšte bolnice dr Ivan Milojević. Lekarski tim sastavljen je od specijalista epidemiologa i virusologa i sa lekarima Opšte bolnice obavljaju konsultacije i razmenjuje iskustva, izjavio je Tanjugu Erić. Lekare iz Rusije, sa procedurama prijema i zbrinjavanja zaraženih koronavirusom na Odeljenju infektologije Opšte bolnice upoznao je dr Milojević, a narednih dana razmeniće važna iskustva\nAmbasador Srbije u Rusiji Miroslav Lazanski kaže da je i u Moskvi bilo nediscipline tokom vikenda, ali ne toliko kao u Srbiji i da gradski saobraćaj u toj zemlji normalno radi. On je naglasio da je u Rusiji trenutno registrovano 3.577 zaraženih novim koronavirusom, da je 900 na kućnom lečenju i da nema podataka da među njima ima srpskih državljana a da je 900 na kućnom lečenju. Problem Rusije, kako je naveo, bili su ruski turisti kojih je bilo oko 850.000 van zemlje i koji su se vratili poslednjih dana, prenosi Tanjug. „Van granica i dalje je 26.000 ruskih turista. Rusija je juče obustavila vraćanje”, rekao je Lazanski za TV Pink i naglasio da Rusi dnevno mogu da testiraju 40.000 ljudi. Lazanski je podsetio da je juče za Srbiju krenuo humanitarni let, da je iz Moskve za Srbiju\nMOSKVA – Rusija je pozvala sve zemlje da blisko koordiniraju napore u odgovoru na pandemiju koronavirusa kako bi što je više moguće umanjile broj smrtnih slučajeva i negativan uticaj pandemije na globalnu ekonomiju. To se navodi u komentaru ruskog Ministarstva spoljnih poslova, povodom rezolucije Generalne skupštine UN pod nazivom „Globalna solidarnost u borbi protiv bolesti koronavirusa 2019”, prenosi TAS S. „Pozivamo zemlje da blisko koordiniraju napore u odgovoru na novu pretnju kako bi što je više moguće umanjili gubitke ljudskih života i globalne ekonomske posledice. Na osnovu principa solidarnosti, Rusija nastavlja da pruža pomoć u borbi protiv koronavirusa zemljama kojima je ona najviše potrebna”, poručuje se u saopštenju, javlja Tanjug. Rusko ministarstvo je, takođe,\nMOSKVA – Broj zaraženih koronavirusom u Rusiji porastao je u poslednja 24 sata za 582 i sada iznosi 4.731, saopštio je danas Centar za borbu protiv koronavirusa. U sapštenju se navodi da je u tom periodu u Rusiji preminulo devet osoba, čime je ukupan broj žrtava porastao na 43, prenosi Tas. Dodaje se da je u poslednja 24 časa iz bolnica puštena 52 pacijenta, pa je ukupan broj osoba koje su se oporavile sada 333, prenosi Tanjug.


PUTIN PORUČIO SAD I NATO-u: Ruska armija je toliko velika, da kad je budemo pomerali videćete to iz svemira\nPUTIN PORUČIO SAD I NATO-u: Ruska armija je toliko velika, da kad je budemo pomerali videćete to iz svemira\nPredsednik Rusije Vladimir Putin izjavio je danas da je naredio povlačenje vojske iz oblasti blizu Ukrajine kako bi doprinio pozitivnoj atmosferi uoči predsedničkih izbora u Ukrajini, ali da nastavak sukoba u toj zemlji otežava odnose Moskve i Kijeva.\nPovlačenje vojske najavljeno u ponedeljak trebalo je da stvori „povoljne uslove za ukrajinske predsjedničke izbore i okonča špekulacije“, rekao je Putin novinarima u Šangaju, gde je učestvovao na bezbednosnom samitu.\nPovodom navoda iz SAD i NATO da se ne vide znakovi povlačenja, Putin je rekao da bi „oni koji to ne vide trebalo bolje da gledaju“ i dodao da će se povlačenje jasno vidjeti na satelitskim snimcima, prenijele su ruske televizije.\n„Broj vojnika i oklopnih vozila je prilično veliki i njihovo povlačenje zahtijeva ozbiljne pripreme. Ako vrijeme bude dobro, vidjeće to iz svemira“, rekao je Putin.\nMinistarstvo odbrane Rusije saopštilo je danas da se ruske trupe u područjima uz granicu s Ukrajinom premeštaju ka železničkim stanicama i aerodromima, kako bi otišle u matične baze. NATO, koji procenjuje da Rusija ima 40.000 vojnika uz granicu s Ukrajinom, ponovio je da i dalje ne može da vidi znakove povlačenja.\nI američko ministarstvo odbrane je saopštilo da SAD nisu videle nikakve dokaze da je Rusija počela povlačenje trupa.\nISKRENE ČESTITKE VLADIMIRU NA POBEDI. ŽIVELA RUSIJA\nNisu oni vidjeli ni RTS,Kinesku ambasada.Varadiski most i hiljade drugih civilnih objekata koje su bobardovali i razarali. cipovani svojim AMER-NATO cipovima.


EVRO NA DNU: Najniži kurs u odnosu na dolar u poslednjih 9 godina\nEVRO NA DNU: Najniži kurs u odnosu na dolar u poslednjih 9 godina\nEvro je u ponedeljak međunarodnim deviznim tržištima potonuo na najniži nivo prema dolaru u poslednjih devet godina, jer ulagači očekuju da će stopa inflacije u evrozoni skliznuti u negativno područje, a što bi, uz politička previranja u Grčkoj, moglo primorati Evropsku centralnu banku (ECB) na kvantitativno ublažavanje monetarne politike.\nVrednost evra pala je jutros na azijskim tržištima na samo 1,186 dolara, najnižu vrednost od 2006. godine. Kasnije se na evropskim tržištima njime trgovalo po 1,1938 dolara, što znači da je oslabio 0,5 posto u poređenju sa zatvaranjem tržišta u petak.\nDolar je, pak, prema jenu oslabio 0,14 posto, na 120,29 jena.\nUlagači prognoziraju da će ECB proširiti program kupovina obveznica po uzoru na centralne banke u SAD-u, Velikoj Britaniji i Japanu. Takvim spekulacijama podršku su dale izjave čelnika ECB-a Marija Drahija koji je u petak kazao da je rizik da centralna banka ne ispuni zadatak očuvanja stabilnosti cena veći nego što je bio pre pola godine.\n„Procene stope inflacije u sredu mogle bi odrediti razmere ECB-ovih poteza. Konfučije je kazao kako je dobro živeti u zanimljivim vremenima, premda bi Drahi ipak mogao pomisliti ‘Da, ali ne baš u ovako zanimljivim vremenima’, s obzirom da se ponovo među pretnjama evrozoni našla i Grčka“, rekao je Gari Dženkins, analitičar u LNG kapitalu.\nEkonomisti prognoziraju da će procene Eurostata pokazati pad potrošačkih cena u evrozoni za 0,1 posto, što bi bio njihov prvi pad od 2009. godine. To bi moglo potkrepiti očekivanja da će ECB već na prvom ovogodišnjem redovnom zasedanju ublažiti monetarnu politiku.\nU fokusu tržišta je i Grčka u kojoj se pripremaju privremeni parlamentarni izbori. Nemačka vlada želi da Grčka ostane u evrozoni i tu nema rezervnih planova, kazao je vicekancelar Sigmar Gabriel, odgovarajući na medijska saznanja da Berlin veruje da bi valutna unija mogla i bez Grčke.


ZAVRŠENO SVETSKO PRVENSTVO U RUKOMETU ZA DAME: Norveška šampion :: Blog :: Poslovni Svet\nZAVRŠENO SVETSKO PRVENSTVO U RUKOMETU ZA DAME: Norveška šampion\nŽenska reprezentacija Norveške osvojila je titulu svetskog prvaka u rukometu, pošto je u finalu ubedljivo pobedila Holandiju sa 31:23 (20:9). Meč je bio rešen već posle prvog poluvremena, u kom su mnogo iskusnije Norvežanke deklasirale rivala i stekle nedostižnu prednost od čak 11 golova razlike. U nastavku su se Skandinavke malo opustile i dozvolile rivalu da priđe na pet golova zaostatka (26:21). Ipak, posle tajm-auta i žestoke kritike trenera, ponovo su se vratile u pravi ritam, serijom 5:0 odlepile na deset razlike (31:21) i rutinski privele meč kraju.\nI pored izuzetno sigurne i ubedljive igre u finalu, teško se oteti utisku da je ova titula Norveške pomalo i nezaslužena. Polufinale sa Rumunijom je dobijeno uz ogromnu pomoć slovenačkih sudija, koje su načinile popriličan broj grešaka na štetu naših komšija, a te odluke arbitara su presudno uticale na iskod duela. Dovoljno se samo podsetiti na poništen potpuno regularan gol Rumunki, kada je lopta celim obimom prešla liniju gola i pride isključenje za rumunsku igračicu zbog opravdanog protesta, da na ovu titulu norveške reprezentacije padne mala senka. Nije Norveška briljirala ni u ostalim jakim mečevima (osim finala), "na mišiće" je dobila i četvrtfinale sa Crnom Gorom (26:25), a u grupi je poražena od Rusije (25:26). Nažalost, kao i u svemu drugom u životu, ni u sportu često ne pobeđuju najbolji, titule i medalje se pišu, a sve drugo zaboravlja.\nHolanđanke su osvojile prvo odličje na velikim takmičenjima, a imajući u vidu mladost ovog tima slični uspesi se od njih mogu očekivati i u budućnost. Prikazale su izuzetno brz, prodoran i efikasan rukomet i šteta je samo što nisu imale dovoljno snage da odigraju i finale na pravi način. Rukometašice Holandije ostaće su u neprijatnoj uspomeni našim reprezentativkama, koje su u meču osmine finala deklasirale sa čak 16 golova razlike, čime su im definitvno ugasile svaku nadu o putu na Olimpijadu u Rio.\nMoralni pobednik šampionata je selekcija Rumunije, kojoj je pripala bronzana medalja. Rumunke su u meču za treće mesto lako pobedile Poljsku sa 31:22 (15:8). Naši susedi su imali ubedljivo najteži put do pobedničkog postolja. Posle loših igara u grupi i osvojenog četvrtog mesta, u osmini im je rival bio tadašnji aktuelni šampion sveta, Brazil, koji je savladan sa 25:22. U četvrtfinalu još teži protivnik, domaćin šampionata Danska, pobeđen je nakon produžetaka - 31:30 (27:27 nakon regularnih 60 minuta igre). I u tom meču sudije su bile protiv Rumunije, koja je trebala da meč dobije sa 3-4 gola razlike bez produžetaka, ali im arbitri to nisu dozvolili. U pomenutom polufinalu sa Norveškom, nezaslužen poraz nakon novih produžetaka - 33:35 (takođe 27:27 regularni deo). I opet nije ni trebalo da dođe do nastavka, već bi, uz korektno suđenje, to bila pobeda Rumunki od bar 2-3 gola razlike. Nisu imale Kristina Neagu i drugarice ni sreće, jer su imale zicer na par sekundi pre kraja regularnog dela koji ih je vodio u finale, ali je golman Norveške bila na visini zadatka i sprečila je poraz svog tima.\nOslabljeni sastav Srbije, bez četiri najbolje rukometašice, nije ni imao realne izglede za neki visok plasman. Bruka protiv Holandije u osmini finala bacila je u senku par dobrih partija našeg nacionalnog tima. Jedina igračica koja zaslužuje prelaznu ocenu je Katarina Krpež Šlezak, koja je bila lider srpske reprezentacije na ovom šampionatu. U svakom slučaju, za ovakav debakl najodgovornije je rukovodstvo Rukometnog saveza Srbije i selektor Saša Bošković i jasno je da bez korenitih promena neće biti boljitka u ovom za nas trofejnom sportu.\nEVROPSKO PRVENSTVO ZA ODBOJKAŠICE: Maksimalan trijumf Srbije protiv Nemačke na startu WTA TURNIRI GVANGŽU I TOKIO: Jelena u finalu, Ana opet poražena od Dominike Cibulkove ITF TURNIR ORANŽ BOUL: Miomir Kecmanović pobednik nezvaničnog prvenstva sveta za juniore SVETSKI GRAN PRI ZA ODBOJKAŠICE 2017: Srbija kao najbolja ide na finalni turnir ZAVRŠENO EVROPSKO PRVENSTVO U RVANJU U NOVOM SADU: Tri medalje za Srbiju, Kristijan Fris šampion Evrope ATP 500 TURNIR U BEČU: Troicki ispustio dobijen meč protiv Ferera, poražen i u dublu od braće Brajan ATP MASTERS 1000 TURNIR U MADRIDU: Novak bolji od Lopeza, rival u četvrtfinalu Nišikori AUSTRALIJEN OPEN 2019 - ČETVRTFINALE: Novak u polufinalu, Nišikori predao meč u drugom setu AUSTRALIJEN OPEN 2017 - TREĆI DAN: Jelena sigurna, Viktor se provukao, Dušan zaustavljen WTA TOKIO: Ana kao iz najboljih dana ATP MASTERS 1000 TURNIR U PARIZU: Fantastičan uspeh Filipa Krajinovića, Viktor zaustavljen na startu ZAVRŠEN WTA ŠAMPIONAT U SINGAPURU: Nepogrešiva Radvanska osvojila titulu POČELO EVROPSKO PRVENSTVO U KOŠARCI: Dobar start Srbije, Nemanja Bjelica lider tima PRVA FAZA KOŠARKAŠKE EVROLIGE - DRUGO KOLO: Barsa pala u Beogradu, Milko Bjelica meč viner Majski praznici u Srbiji: Parade pijanstva i kiča


Tabaković: Nećemo dozvoliti da tužbe utiču na finansijsku stabilnost – Bankar.rs\nHome/ANALIZE/Tabaković: Nećemo dozvoliti da tužbe utiču na finansijsku stabilnost\nANALIZEBANKEDOMAĆE BANKENBSSVE VESTI\nTabaković je ovo izjavila na skupu povodom predstavljanja nove elektronske usluge “Moji podaci za banku”, a odgovarajući na pitanja novinara o stavu NBS prema tužbama klijenata protiv banaka zbog naplaćivanja troškova kredita.\nOna je poručila da NBS nema nameru da ulazi u polemiku sa onima koji uvek nađu način da imaju neki profitabilan posao i da joj je teško da se uzdrži i da govori o “lobiju koji uvek traži neki izvor prihoda”.\n“Zašto se stvara odijum prema bankama u Srbiji? To treba pitati one koji ga stvaraju, a ostaje nam da vidimo hoće li banke biti zainteresovane da šire ulaganja i jačaju delatnost ovde ili da i one koje to nikada nisu radile iznose dobit iz zemlje”, rekla je Tabaković.\n“Cilj jeste da se investicioni rejting nadomak koga smo bili, a da nije bilo pandemije već bismo ga imali, unizi time što će problem naknada koje važe 20 godina unazad samo u Srbiji biti problem”, navela je Tabaković.\nfinansijska stabilnost Tabakovic tužbe protiv banaka\nNKOSK: Sve više stambenih zajmova s deset odsto učešća


PRILOG 1 - PREDLOG ZA IZMENE I DOPUNE ODREDABA O OBUKAMA U OBLASTI BORBE PROTIV KORUPCIJE I JAČANJA INTEGRITETA SA OBRAZLOŽENJEM\nPRILOG 1 - PREDLOG ZA IZMENE I DOPUNE ODREDABA O OBUKAMA U OBLASTI BORBE PROTIV KORUPCIJE I JAČANJA INTEGRITETA SA OBRAZLOŽENJEM - Tekst propisa\nAgencija donosi i objavljuje program obuke u oblasti borbe protiv korupcije i jačanja integriteta za zaposlene u organima javne vlasti.\nCilj sprovođenja obuke je jačanje etike i integriteta zaposlenih u organima javne vlasti.\nAgencija donosi i objavljuje uputstvo za obuku koje sadrži i rokove za njeno sprovođenje i način i postupak provere stručne osposobljenosti lica koja će sprovoditi obuku.\nAgencija može da sprovodi obuke zaposlenih u organima javne vlasti, subjektima iz privatnog sektora i organizacijama civilnog društva, u skladu sa godišnjim planom obuke.\nAgencija utvrđuje sadržaj obuke koja se sprovodi na daljinu i objavljuje ga na svojoj internet prezentaciji.\nAgencija vodi evidenciju lica koja pohađaju obuku koja se sprovodi na daljinu.\nBližu sadržinu i obrazac evidencije propisuje Agencija.\nOdgovornost za sprovođenje obuke\nOrgani javne vlasti dužni su da omoguće sprovođenje obuke zaposlenih i rukovodilaca putem obuke koja se sprovodi na daljinu, odnosno obuke koju će vršiti lica kojima je izdata licenca, u skladu sa programom obuke i uputstvom za obuku, za šta je odgovoran rukovodilac organa javne vlasti.\nZaposleni u organima javne vlasti dužni su da pohađaju obuku, u skladu sa uputstvom za obuku.\nUkoliko zaposleni u organima javne vlasti ne pohađaju obuku koja im je omogućena u skladu sa stavom 1. ovog člana, smatraće se da su učinili povredu radne dužnosti, prema zakonima koji uređuju njihova prava i dužnosti.\nAgencija prati sprovođenje obuke u organima javne vlasti koji su dužni da je, na njen zahtev, pismeno izveste o sprovođenju obuke u roku od 15 dana od dana prijema zahteva.\nProvera stručne osposobljenosti i izdavanje licenci\nProvera stručne osposobljenosti lica koja će sprovoditi obuku u oblasti borbe protiv korupcije i jačanja integriteta za zaposlene u organima javne vlasti vrši se teorijskim i praktičnim testiranjem.\nLicencu za sprovođenje obuke u oblasti borbe protiv korupcije i jačanja integriteta za zaposlene u organima javne vlasti može da dobije fizičko lice koje ispunjava sledeće uslove: stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu i najmanje pet godina radnog iskustva u struci; da nije osuđivano za krivično delo za koje se goni po službenoj dužnosti i da mu nije ranije prestajao radni odnos u državnim organima zbog teže povrede radne dužnosti iz radnog odnosa, odnosno da mu nije otkazan ugovor o radu jer je svojom krivicom učinio povredu radne obaveze.\nDirektor Agencije rešenjem izdaje licencu licima koja su položila testove provere stručne osposobljenosti.\nKomisija za proveru stručne osposobljenosti\nProveru stručne osposobljenosti lica koja će sprovoditi obuku u oblasti borbe protiv korupcije i jačanja integriteta za zaposlene u organima javne vlasti vrši komisija za proveru stručne osposobljenosti koju imenuje direktor Agencije.\nKomisija za proveru stručne osposobljenosti ima tri člana, i to: jednog stručnjaka za pitanja etike, koga predlaže filozofski fakultet, smer Filozofija; jednog stručnjaka za kodeks ponašanja, koga predlaže telo zaduženo za praćenje kodeksa ponašanja zaposlenih u organima državne uprave i jednog stručnjaka za izvođenje obuka, koga predlaže Agencija za borbu protiv korupcije.\nČlan Komisije za proveru stručne osposobljenosti imenuje se na tri godine, a svaki član Komisije ima svog zamenika.\nIsto lice može da bude imenovano za člana Komisije za proveru stručne osposobljenosti najviše dva puta.\nČlana Komisije za proveru stručne osposobljenosti koji je stručnjak za pitanja etike predlažu sukcesivno, na svake tri godine, sledećim redosledom: Filozofski fakultet u Beogradu, Filozofski fakultet u Novom Sadu i Filozofski fakultet u Nišu.\nČlanovi Komisije za proveru stručne osposobljenosti imaju pravo na naknadu za rad, čiju visinu određuje direktor Agencije.\nNa imenovanje i status zamenika članova Komisije za proveru stručne osposobljenosti primenjuju se ista pravila kao i za članove ove komisije.\nPrestanak dužnosti u Komisiji za proveru stručne osposobljenosti\nDužnost člana Komisije za proveru stručne osposobljenosti prestaje kad protekne vreme na koje je imenovan, ako podnese pismenu ostavku, navršenjem radnog veka ili razrešenjem.\nČlan Komisije za proveru stručne osposobljenosti razrešava se ako obavlja poslove suprotno odredbama ovog zakona, ili ako je osuđen za krivično delo za koje se goni po službenoj dužnosti.\nČlan Komisije za proveru stručne osposobljenosti koji je imenovan među državnim službenicima razrešava se i ako prestane da bude državni službenik, ili mu konačnim rešenjem bude izrečena disciplinska kazna.\nDirektor Agencije rešenjem oduzima licencu licu koje:\n1) prestane da ispunjava uslove iz člana 124. stav 2. ovog člana;\n2) obavlja poslove lica za sprovođenje obuke u oblasti borbe protiv korupcije i jačanja integriteta za zaposlene u organima javne vlasti suprotno odredbama ovog zakona, odnosno ne ispunjava svoje obaveze predviđene ovim zakonom.\nProtiv rešenja iz člana 124. i člana 127. ovog zakona nije dozvoljena žalba, ali se može pokrenuti upravni spor.\nObaveze lica koja sprovode obuku i vođenje evidencije\nLica koja sprovode obuku u oblasti borbe protiv korupcije i jačanja integriteta za zaposlene u organima javne vlasti dužni su da kvartalno i pismeno izveštavaju Agenciju o sprovođenju obuka, u roku od 15 dana od dana isteka kvartala.\nAgencija vodi evidenciju lica koja poseduju licencu za sprovođenje obuke u oblasti borbe protiv korupcije i jačanja integriteta za zaposlene u organima javne vlasti.\nPodaci iz evidencije lica koja poseduju licencu za sprovođenje obuke u oblasti borbe protiv korupcije i jačanja integriteta za zaposlene u organima javne vlasti su javni.\nNacionalnom strategijom za borbu protiv korupcije u Republici Srbiji za period od 2013. do 2018. godine i pratećim Akcionim planom predviđena je, pored ostalog, izmena Zakona o Agenciji za borbu protiv korupcije u delu koji se odnosi na uvođenje obaveze pohađanja obuke o etici i integritetu za sve zaposlene u javnom sektoru, uključujući i funkcionere.\nS obzirom na to da ova ciljna grupa broji više od pola miliona zaposlenih, a da Agencija raspolaže ograničenim kadrovskim kapacitetima, trebalo je osmisliti najefikasniji način koji će omogućiti dostupnost obuke svim zaposlenima u javnom sektoru.\nKako bi ostvarila ovaj cilj, predloženo je da Agencija vrši obuku u organima javne vlasti na dva načina: putem obuke na daljinu (online obuke) i obuke koju će izvoditi lica kojima je izdata licenca.\nObuka na daljinu omogućava da na efikasan i ekonomičan način sadržaj obuke bude dostupan ciljnoj grupi u svakom trenutku.\nS druge strane, licenciranje lica koja će izvoditi obuku, a koje će vršiti stručna komisija na osnovu teorijskog i praktičnog testiranja, obezbeđuje garancije kvaliteta budućeg izvođenja obuke.\nPredloženo rešenje, koje podrazumeva licenciranje lica koja će izvoditi obuku, formulisano je po uzoru na već postojeće zakonske modele koji su se pokazali kao realno izvodljivi i efikasni.\nVažno je napomenuti da odgovornost za pohađanje obuke snose i rukovodilac organa javne vlasti, koji je dužan da omogući uslove ze njeno izvođenje, ali i svaki zaposleni ponaosob, te su u skladu s tim predviđene i odgovarajuće sankcije.\nSvi detalji vezani za sprovođenje oba načina obuke zaposlenih u organima javne vlasti biće detaljno uređeni uputstvom.


SRPSKI KLUB: LICEMJERNA I EKSTREMISTIČKA POLITIKA SDA I DF-a | SRNA\nSRPSKI KLUB: LICEMJERNA I EKSTREMISTIČKA POLITIKA SDA I DF-a\nSARAJEVO, 10. SEPTEMBRA /SRNA/ - Blokadu u Predsjedništvu i Parlamentarnoj skupštini BiH sprovode SDA i DF, opstruišući formiranje komisije za izbor i imenovanje Savjeta ministara zbog toga što u parlament BiH neće da upute prijedlog za imenovanje predsjedavajućeg Savjeta, koji, posredstvom te komisije, prema Ustavu i zakonu, podnosi srpski član Predsjedništva Milorad Dodik, ističu iz Srpskog kluba u parlamentu BiH.\nU saopštenju Srpskog kluba navodi se da je cilj izjave predsjedavajućeg Denisa Zvizdića nakon današnje sjednice kolegijuma parlamenta BiH da "SNSD blokira rad parlamenta, odnosno zakonodavne vlasti, jer nije predložio članove parlamentarnih komisija" jeste da okrivi Srbe za ono što čine SDA i DF.\n"To je stvarna opstrukcija koju prati licemjerna i ekstremistička politika čiji je Zvizdić vatreni eksponent", naglašavaju iz Srpskog kluba.\n"Ta komisija upućuje prijedlog Predsjedništva BiH u parlament, a to je ugaoni kamen opstrukcije i ucjena kojima su legitimni srpski predstavnici izloženi, prvenstveno od SDA i DF-a", dodaje se u saopštenju.\n"Pokušaj da to bude preskočeno da bi bile birane ostale komisije za rad i legalizaciju sadašnjeg Savjeta ministara u tehničkom mandatu koji ne odgovara rezultatima izbora predstavlja grubo kršenje demokratskih principa, Poslovnika o radu Parlamentrane skupštine BiH i zakonskih odredaba", ističe se u saopštenju Srpskog kluba, čiji je predsjednik Nenad Stevandić.


HomeVestiŠpanija vraća policijski čas i druge mere zbog mladih\nMADRID, PARIZ –\nIzvor: EPA ( Alejandro Garcia)\nBroj obolelih na 100.000 stanovnika porastao je na nacionalnom nivou danas na 368 slučajeva, izjavio je Fernando Simon, koji koordinira španskim odgovorom na hitne zdravstvene probleme.\nMakron: Vakcine protiv korone obavezne za zdravstvene radnike\nVakcine protiv kovid-19 biće obavezne za francuske zdravstvene radnike, a svi koji budu želeli da uđu u bioskop ili voz moraće da pokažu dokaz o vakcinaciji ili negativni PCR test, prema novim pravilima koje je francuski predsednik Emanuel Makron saopštio.\nPosle žurke 25 zaraženih\nOvo žarište do sada je donelo ukupno 34 infekcije, saopštio je nadležni pokrajinski sekretar Knut Biler dnevniku „Badiše Nojeste Nahrihten“.\nŠestoro potpuno vakcinisanih osoba pozitivno je testirano na delta soj.\nBiler je rekao da je registracija gostiju bila problematična, to jest rukom su ispunjavani listići, pa svaki drugi listić nije mogao da se pročita, odnosno nije sadržao sve informacije ili su one nedostajale.\nPožar u kovid bolnici u Iraku, poginulo više od 50 ljudi (VIDEO)


Aleksić: Članovi Vlade da odgovore o umešanosti u kriminal i korupciju - Ozonpress :: internet portal\nTag: Aleksić, korupcija, kriminal, vlada\n– U tekstu izvorno objavljenom u Pečatu je najavljena i likividacija opozicionih lidera, a znamo da je Oliver Ivanović ubijen nakon brutalne kampanje koja je na sličan način vođena protiv njega od strane ovog režima – rekao je Aleksić na konferenciji za medije.\n– Ako navodno nema novca za lekare, neka deo sredstava uzmu od Kancelarije za saradnju sa Rusijom i Kinom u kojoj sedi Tomislav Nikolić za koju je prošle godine bilo predviđeno 50 miliona dinara građana Srbije – izjavio je narodni poslanik i dodao da javnost nema uvida u rad ili finansijski izveštaj te kancelarije.\n– Da li je ministar finansija saslušan povodom povezanosti Predraga Malog i firme Milenijum koja gradi najveće infrastrukturne projekte u Srbiji poput Beograda na vodi? – upitao je Aleksić premijerku Srbije.\n– Da li je otvaranje aerodroma povezano sa hotelom Tonanti u Vrnjačkoj banji koji se dovodi u vezu sa ministrom Stefanovićem? Taj hotel je inače dobio milione evra državnih subvencija za izgradnju – rekao je Aleksić.\n– Ministarkina obaveza je da podnese račun građanima, a ne da samo napada opoziciju. Takođe, javnost ima pravo da zna kada će biti završena deonica od Kragujevca do Batočine gde za pet godina nije izgrađeno ni 5 kilometara autoputa – naveo je Aleksić.\n– Danas u Srbiji živi preko milion i osamsto građana koji su u stanju apsolutnog siromaštva. To su ljudi koji dan moraju da prežive sa 400 dinara. Ako je to politika Aleksandra Vučića i rezultati Vlade ja ih molim da hitno ukinu to naprednjačko zlatno doba – zaključio je Aleksić.


Završeni su svi planirani radovi na početnoj sanaciji Gradskog stadiona, kako je i obećano od strane grada Subotice i resora za sport. U prvoj fazi urađeno je betoniranje dela zapadnih tribina, kao i obnavljanje i betoniranje južne i severne tribine gde se nalaze najverniji navijači.\nPo planu na obnovljenim tribinama na zapadnoj strani postaviće se stolice koje je obećao Fudbalski Savez Srbije ukoliko se ispoštuju svi uslovi za njihovo montiranje koji su sada u potpunosti izvršeni. FSS je predvideo i reflektore za Suboticu ali je pre toga neophodno da grad napravi četiri noseća stuba u vrednosti od 6 miliona dinara, koje će se predvideti budžetom za 2013g. Radovi na Gradskom stadionu se nastavljaju na proleće kada će se nastaviti betoniranje zapadnih tribina koje će se spojiti sa južnim i severnim.\nPo rečima Nemanje Simovića, člana gradskog veća zaduženog za sport, po završetku bazena na Prozivci grad će se u narednoj godini više okrenuti rekonstrukciji stadiona gde će se pored tribina i reflektora obnoviti i ostale prateće prostorije da Gradski stadion dobije izgled kakav zaslužuje sportska Subotica.


Radio TV Stara Pazova - Godinu dana škole za trudnice\nGodinu dana škole za trudnice\nU organizaciji Polivalentne patronažne službe Doma zdravlja „Dr Jovan Jovanović Zmaj” pre godinu dana u Starim Banovcima počela je sa radom Škola za psihofizičku pripremu trudnica za porođaj. Škola radi ponedeljkom i petkom od 9.30 časova, a pohađaju je trudnice iz Starih i Novih Banovaca, Belegiša i Surduka. Osim za sticanje kondicije i jačanje mišića, ove pripreme su značajne jer se na njima čuje niz dragocenih saveta i dobijaju informacije o tome šta se događa u telu trudnice od začeća, kao i šta je očekuje u porodilištu. Buduće majke na vežbama nauče da kontrolišu bol, da prate sam tok porođaja i da sarađuju sa akušerskim timom,rekla je Dragana Savić, viša medicinska sestra u Polivalentnoj patronažnoj službi.\nZainteresovane trudnice mogu se prijaviti radnim danom, od 7.00 do 9.00 sati na kontakt telefone: 062/88-17-485 i 062/88-17-479. Psihofizička priprema trudnca se obavlja u prostoriji koja se nalazi pored ulaza u Dečji dispanzer u Starim Banovcima.


25.02.2020SERIJA REGIONALNIH OBUKA „JAVNE NABAVKE U LOKALNOJ SAMOUPRAVI“\n25.02.2020NUNS: NAGRADA ZA ISTRAŽIVAČKO NOVINARSTVO (ROK: 20. MART 2020)\n25.02.2020NOVINARI IZ ALBANIJE U POSETI BUJANOVCU I PREŠEVU\n25.02.2020ODRŽAN KOŠARKAŠKI TURNIR U BUJANOVCU\nBujanovac – U Srbiji se ove godine realizovalo pet projekata Centra za razminiranje, od toga dva na razminiranju mina i tri na čišćenju kasetne municije, a među lokacijama su i područja opštine Bujanovac.\nSredstva izdvojena iz budžeta Srbije za operacije razminiranja u 2019. godini su preko Međunarodne fondacije za jačanje bezbednosti ljudi (ITF) uvećana donacijama SAD, Republike Koreje i Japana.\nDirektor Centra za razminiranje, Bojan Glamočlija kaže da Srbija ima velike probleme sa neeksplodiranim minama zaostalim još od perioda početka Prvog svetskog rata.\n„Imamo probleme vezano za mine, grupe mina koje trentuno imamo u široj okolini Bujanovca, problem sa kasetnim bombama, velikim aviobombama, sa potopljenim brodovima koji se nalaze u Savi i Dunavu. Kod Prahova su trenutno 23 broda na srpskoj strani iz Drugog svetskog rata koji su naoružani protivrečnim minama“, rekao je Glamočlija.\nNaglasio je da je Srbiji potrebna pomoć međunarodne zajednice kako bi mogla da reši te probleme, jer je reč o ogromnim sredstvima.\n„Trudićemo se da gde god budemo mogli dobijemo neku donaciju za rešavanje svih ovih problema“, naveo je Glamočlija, koji se u petak sastao sa ambasadorima SAD, Republike Koreje, Japana i direktorom ITF, Tomažom Lovrenčičem.\nAmbasador Japana, Đunići Marujama rekao je da je Japan pomogao u projektu razminiranja u oblasti Bujanovca tokom kojeg je očišćena površina od oko 390.000 metara kvadratnih.\n„Ono što je korist za lokalno stanovništvo iz ovog projekta je najpre njihova bezbednost i mogućnost slobodnog kretanja na toj teritoriji. Proces razminiranja je jako složen i zahteva tehničku sposobnost. Drago nam je što smo u okviru ovog projekta ostvarili saradnju ne samo sa ITF i institucijama Srbije, nego i sa vladama Koreje i SAD“, rekao je japanski ambasador.\nRepublika Južna Koreja je, prema rečima ambasadora Čoe Hjong-čana, već sarađivala sa Srbijom, navodeći prošlogodišnji projekat razminiranju u Bujanovcu i novi projekat u Nišu.\nAmbasador SAD, Entoni Godfri rekao je da su se okupili da zajedno obeleže godinu uspešnog partnerstva sa Srbijom.\n„Od 2007. do danas SAD su doprinele sa više od 20 miliona dolara uklanjanju nagaznih mina i drugih ekspoloziva zaostalih iz rata. Tokom prošle godine Stejt department je izdvojio milion dolara za razminirnje i demontiranje nebezbednog i zaostarelog oružja kao i za druge mere bezbednosti u Srbiji“, rekao je američki ambasador i najavio je da će SAD nastaviti da pružaju bilateralnu podršku Srbiji u ovoj oblasti.\n„Zajedno smo efikasniji i sposobniji da uklonimo pretnje preostale iz sukoba iz prošlog veka. Svi zajedno se moramo potruditi da nagazne mine i eksplozivne naprave zaostale iz ratnog perioda više ne budu pretnja i u miru“, rekao je Godfri i naveo da je pre dve nedelje bio u Medoševcu, gde su bezbedno uklonjene dve neeksplodirane mine na fudbalskom igralištu i još dve nedaleko odatle.


Mobilni ventilator za telefone je napravljen od specijalnog materijala koji u sebi sadrži gumu i silikon.Možete ga koristiti bilo gde da se nalazite: u kafiću, autobusu, kod kuće ili na bazenu. Izuzetno je praktičan za nošenje\nMobilni ventilator za telefone je napravljen od specijalnog materijala koji u sebi sadrži gumu i silikon.Možete ga koristiti bilo gde da se nalazite: u kafiću\nMobilni ventilator za telefone je napravljen od specijalnog materijala koji u sebi sadrži gumu i silikon.Možete ga koristiti bilo gde da se nalazite: u kafiću, autobusu, kod kuće ili na bazenu. Izuzetno je praktičan za nošenje,\nCena 335 din\nPametno.rs nije internet prodavnica već mesto na kojem možete da pregledate i uporedite ponudu drugih prodavnica za Mobilni ventilator za telefone je napravljen od specijalnog materijala koji u sebi sadrži gumu i silikon.Možete ga koristiti bilo gde da se nalazite: u kafiću. Iako se podaci osvežavaju nekoliko puta na dan savetujemo da se pre kupovine detaljnije informišete direktno kod prodavnice koju ste odabrali za kupovinu proizvoda Mobilni ventilator za telefone je napravljen od specijalnog materijala koji u sebi sadrži gumu i silikon.Možete ga koristiti bilo gde da se nalazite: u kafiću. Pametno.rs ne garantuje za tačnost objavljenih informacija, kao i to da prikazane slike u potpunosti odgovaraju stvarnim proizvodima.


U problemu i dvije sistemski važne banke u BiH? – Bankar.me\nJuly 17, 2017 BANKE, REGION, SVE VIJESTI Leave a comment\nVlada Republike Srpske zadužuje se za 55 miliona maraka kod EBRD-a kako bi sanirala alarmantno satanje u bankarskom sektoru.\nU preostalih osam banaka postoji više od pola milijarde kredita koji su teško naplativi, pa MMF traži hitnu intervenciju. Loši krediti odveli su u propast Bobar Banku i Banke Srpske koje ipak nisu bile od ključne važnosti za cijeli sistem. Ipak, Centralna banka BIH otkrila je da su pred kolapsom i dvije velike banke u BiH pa ekonomisti kažu da je potrebna hitna intervencija, izvještava banjalučka ATV.\n“Nažalost mi nismo upoznati koje su to dvije sistemske banke i koje su to preostale nesistemske banke koje su po ovom izvještaju zaista u jednoj situaciji koja zahtijeva sistemsko rješenje. Postoji veoma značajan rizik o kojem ne govorimo na sistemski način. I dalje govorimo o bankama i pojedinačnim slučajevima koji su isplivali u javnost ali nismo pričali o svim ovim bankama”, rekla je za ATV Adisa Omerbegović, prorektor Međunarodnog univerziteta u Sarajevu.\nIma ih ukupno devet po izvještaju Centralne banake a dvije velike mogu sa sobom da povuku u propast cijeli sistem jer jedna ima čak 50 odsto kredita koje će teško naplatiti. Ti podaci već na narednom zasjedanju naći će se pred poslanicima u Narodnoj skupštini Republike Srpske koji će glasati kako o izvještaju Agencije za bankarstvo tako i o kreditu za spasavanje banaka. Prijedlog zaduženja kod EBRD-a za opoziciju nije loš izbor jer MMF i Svjetska banka uvode neku vrstu supervizije.\n“Očigledno je da, upravo zato što oni nemaju povjerenja u domaće finansijske institucije, traže da kroz ove projekte, koje će praktično finansirati građani Republike Srpske, uvode superkontrolu koja će značiti da nam se u buduće neće moći dešavati ovakve pojave koje su se desile u prošlom vremenskom periodu. Ono što ostaje veliki problem je pitanje odgovornosti”, rekao je Adam Šukalo, poslanik u Narodnoj skupštini RS.\nOdgovornost je pokrenuta, odgovaraju vladajući, koji ističu da rješenje za tako važan problem moraju svi zajedno naći. Na tom kursu je i nedavna promjena direktora Agencije za bankarstvo.\n“Vi znate da je na prošloj sjednici izabran i novi direktor Agencije za kojeg su i određeni opozicionari, prije svega gospodin Čavić i njegova partija, dali podršku što znači da nije promjena samo zbog promjene”, rekao je Radovan Višković, šef kluba poslanika SNSD-a u NSRS.\nRade Rastoka zamjenio je Slavicu Injac na mjestu direktora Agencije za bankarstvo pa vladajući očekuju od njega konkretne poteze. Kredit od 55 miliona za podršku saniranju bankarskog sektora vlada podiže na 32 godine a vraćaće ga iz budžeta Republike Srpske.\nPOJMOVIBanke u BiH Banke u Bosni centralna banka bosne i hercegovine\nBanke u BiH srušile rekord po profitu\nOd petnaest banaka u FBiH samo jedna poslovala negativno\nMultimilioneri u BiH “teški” više od 10 milijardi KM


Medicinski prevodi koji održavaju živote\nPrevodi koji održavaju živote\n11.02.2019 | Mesto: Novi Sad | Autor: Nikolina Jerić\nJezičke greške unutar medicinskih i farmaceutskih oblasti naplaćuju se životima i postoji mnogo načina na koji se može pogrešiti kada se različiti aspekti zdravstvene dokumentacije prevode na druge jezike\nOpis slike: Medicinski prevodi\nMedicinski i farmaceutski prevodi\nSa globalnim industrijama kao što je farmaceutska, procvatom turističkih sektora širom sveta i emigracijama koje su sve češće u današnjem vremenu, medicinski prevod je postao deo naših života, hteli mi to ili ne. Jezičke barijere unutar medicinskih oblasti naplaćuju se životima i postoji mnogo načina na koji se može pogrešiti kada se različiti aspekti zdravstvene dokumentacije prevode na druge jezike.\nDa bismo vam bliže dočarali koliko je ova tema važna, navešćemo 5 najznačajnijih vrsta medicinskih i farmaceutskih prevoda od kojih zavise životi pacijenata .\n1. Prevođenje uživo\nJedna od najznačajnijih vrsta medicinskog prevođenja je prevođenje uživo - tumačenje. Ovakav vid prevođenja dobija na značaju posebno u bolnicama gde strani pacijenti treba da prenesu svoje simptome lekaru. Klasičan primer potrebe ovakvog prevođenja se može primetiti u situaciji kada npr. turista koji oseća bol u stomaku treba da objasni tačnu lokaciju bola ili koje lekove trenutno uzima.\nPROČITAJTE JOŠ... Bengalski jezik\nViđali smo pogubne ishode usled lošeg prevoda u ovakvim situacijama i to ne treba da postane redovna praksa prevodilaca, već nešto što se više nikad neće ponoviti. Druga strana primene ovog vida prevođenja je komunikacija lekara sa pacijentom: objašnjenje dijagnoze, šta sve treba pacijent da preduzme dalje, uputsva za uzimanje lekove, drugi pregledi, ishrana i slično.\n2. Tehnički prevodi\nNešto što pacijenti skoro nikad ili veoma retko vide je istraživanje koje ulazi u svaki oblik zdravstene usluge koja im je pružena. Studije, papiri, klinićka ispitivanja, eksperimentalni oblici lečenja i tretmana i razni oblici drugih vrsta istraživanja.\nCilj ovakvog prevođenja je da se spase više života tako što se konstanto poboljšava kvalitet usluga, procedure i lekova. Ključni deo ovoga je prevođenje novih nalaza kako bi pacijenti širom sveta mogli da imaju korist od ovih otkrića. Za ovakav posao je potrebno mnogo više od klasičnog stručnjaka za jezike. Potrebni su prevodioci koji pored stručnosti u tehničkim prevodima moraju imati znanje o medicini na zadovoljavajućem nivou kako bi prevodi bili 100% tačni.\n3. Prevod dokumenata\nOvo je možda jedan od najmanje uzbudljivih delova medicinskog prevođenja, ali i dalje ostaje pri vrhu po značajnosti. U zdravstvu je teško uraditi bilo šta bez adekvatno prevedene dokumentacije. U takvu dokumentaciju spada i početak epidemije uzrokovan ebolom koju svaki aerodrom mora da ima i flajeri na kojima se nalaze informacije o bolestima koje se često javljaju kod turista na putovanjima kao što su malarija i tifus. Lista ovakvih dokumenata je beskrajno duga, a čim dođe do promene izvornog jezika ili novijih istraživanja, sva dokumentacija se mora prevesti ili ažurirati.\n4. Prevođenje oznaka i uređaja\nU zdravstvenoj industriji oznake i ambalaža na stvarima kao što su lekovi i slične potrepštine moraju uvek biti 100% tačne. Jedan pogrešan korak u ovakvoj vrsti prevoda može rezultirati u raznim vrstama tužbi podnetih protiv vas u koje niko ne bi želeo da se upliće, a greške u medicinskom prevođenju ne mogu i ne smeju biti tolerisane. Isto važi i za širok spektar uređaja i aparata koje koriste doktori i hirurzi. Sve oznake koje se odnose na upozorenja moraju biti savršeno prevedene, kao i uputsva za upotrebu i sva druga dokumentacija napravljena kako bi se sprečila zloupotreba i pogrešno korišćenje.\n5. Prevođenje materijala za učenje i obuku\nLekarima i specijalistima je potrebno dugo vremena da se školuju i uvežbavaju, ali uz to oni zapravo nikad ne prestaju da uče kroz svoju karijeru. Sve njihove studije i dodatna obuka zahtevaju mnogo obrazovnog materijala i (pogodili ste) sve to treba prevoditi za lekare i studente medicine širom sveta.\nU zavisnosti od njihove oblasti specijalizacije, pored medicinske strane stvari potrebno je još mnogo znanja i veština koje oni moraju da savladaju. Na primer, doktori moraju da završe određen broj obuka o ponašanju, tj da nauče kako da saopšte loše vesti pacijentima i porodici, moraju da nauče svoja zakonska prava i obaveze i prava pacijenata u različitim situacijama.\nJezičke barijere nikada ne bi trebale stajati na putu spašavanja ljudskih života ili pomaganja drugim ljudima u rešavanju zdravstvenih problema i nedoumica vezanih za zdravlje. Preko medicinske i zdravstvene industrije, prevođenje je osnovni deo pomaganja profesionalcima, pacijentima i klijentima da dobiju najbolji mogući tretman. Bilo da se radi o prevođenju inovativnih otkrića u svetu od kojih i o kojima ljudi mogu da uče ili jednostavno prevođenje razgovora između pacijenta i lekara, medicinski prevod predstavlja važnu komponentu medicinske grane.


Zamka za Keitu i drugove - OK Radnički Kragujevac\nZamka za Keitu i drugove\nPred odbojkašima Radničkog je prvo u nizu od tri uzastopna gostovanja u BPŠ Super ligi Srbije. Kragujevčani u subotu putuju za Niš, gde ih od 18 časova u Sportskom centru „Čair“ očekuje duel sa istoimenim domaćinom, u derbi meču 9. kola.\nEkipa trenera Ivana Blagojevića nalazi se u seriji od četiri uzastopna trijumfa i trenutno deli prvo mesto na tabeli sa novosadskom Vojvodinom. Uprkos izuzetno jakoj konkurenciji u ligi ove sezone, nekadašnji prvak države iz kola u kolo beleži dobre rezultate, uz igru koja odiše izuzetnom timskom energijom i samopouzdanjem. Posle dužeg niza godina Radnički ima ekipu koja svojim kvalitetom može da parira najboljim srpskim timovima u borbi za oba domaća trofeja.\nSada je pred Kragujevčanima jedan izuzetno težak period, oličen u tri uzastopna gostovanja u BPŠ Super ligi Srbije, uz dvomeč sa Vojvodinom u četvrtfinalu Kupa Srbije. Šumadinci su uoči ove serije teških mečeva dobili neplanirano pojačanje u vidu Lazara Ćirovića, državnog reprezentativca i osvajača zlatne medalje na proteklom Evropskom prvenstvu, koji je izrazio želju da pomogne svom matičnom klubu tokom možda i ključnog perioda u sezoni.\nPrva prepreka koju će odbojkaši Radničkog morati da preskoče jeste izuzetno neugodna ekipa Niša, koja ima samo jednu pobedu manje u odnosu na kragujevački tim.\nRadi se o prilično dobro „skockanoj“ ekipi, koju predvodi trener Dragan Svetozarević. Dve glavne zvezde niške ekipe su afrički internacionalci, Libijac Ahmed Ikbari i „odbojkaško čudo iz Malija“ Numori Keita. Snagu niškog tima Kragujevčani su najbolje osetili u finalu ovogodišnjeg „Giginog memorijala“, u kome su Nišlije slavile sa maksimalnih 3:0.\nNiš je jedna jako dobra ekipa, serverski, a posebno napadački, gde prednjači Numori Keita, koji je praktično nezaustavljiv ove sezone. Probaćemo da ga na neki način „primirimo“ i da nametnemo naš ritam igre. U dobroj smo formi, imamo samopouzdanja na pretek, samo se nadam da to neće dovesti do opuštanja u našim redovima. Pri tom, trenutna bodovna zaliha omogućuje nam da pojačamo intezitet treninga i da polako podižemo formu za završni deo sezone, jasan je Ivan Blagojević, trener kragujevačkog tima.\nU prošloj sezoni Radnički je uspeo da slavi u „Čairu“ sa maksimalnih 3:0, pa u kragujevačkom timu priželjkuju sličan scenario i u subotnjem duelu.\nTags: lazar cirovic, odbojkaski klub radnicki, radnicki kragujevac\nPrethodni članakZlatni Kragujevčanin ponovo u matičnom klubu\nSledeći članakTriler u „Čairu“ pripao Nišlijama\nMalijac Kone zamena za Nejića


U Srbiji je svakih 100 sekundi potreban dobrovoljni davalac krvi. Na Nacionalni dan dobrovoljnih davalaca krvi, stručnjaci poručuju da trenutno ima dovoljno davalaca, ali da je neophodno da se njihov broj ne smanjuje, naročito pred letnju sezonu.\nSamo za jednu operaciju na otvorenom srcu potrebno je čak osam davalaca krvi, pa je na svakih 100 sekundi potreban jedan davalac.Da bi krvi bilo dovoljno za sve bolesnike, stručnjaci procenjuju da je, samo u Beogradu, potrebno da svakog dana 350 građana da krv.\nDavalac može da bude svaka zdrava i punoletna osoba, koja ima više od 50 kilograma. Muškarci mogu da daju krv na tri, a žene na svaka četiri meseca.\nGeneralni sekretar Crvenog krsta Srbije Vesna Milenović kaže da je davanje krvi nešto o čemu svako mora da razmišlja, jer se naša prodica i prijatelji mogu naći u situaciji da krv bude potrebna.\nDavanje krvi je korisno i za primaoce i za davaoce, kažu lekari, jer davanje stimuliše koštanu srž da proizvodi nove mlade krvne ćelije i poboljšava cirkulaciju. Takođe utiče da kardio-vaskularni sistem bolje funkcioniše i smanjuje rizik od infarkta.


RTS :: U Srbiji sve više bolnica u kovid sistemu, Francuska suspendovala nevakcinisane zdravstvene radnike\nKoronavirus u Srbiji U Srbiji sve više bolnica u kovid sistemu, Francuska suspendovala nevakcinisane zdravstvene radnike\nčetvrtak, 16. sep 2021, 15:00 -> 22:35\n16. 09. 2021. 23:51\nŠumadijski okrug, još 516 inficiranih\nU Šumadijskom okrugu, do 20 sati, registrovan je još 561 novi slučaj, od 1.542 testirana uzorka.\nNajviše novozaraženih je u Kragujevcu – 371, sledi Aranđelovac sa 45, Topola 13, Rača 14, Knić 28, Batočina 22 i Lapovo sa 23.\nBroj hospitalizovanih pacijenata u UKC Kragujevac je 212, dok se 15 pacijenata nalazi na respiratorima.\n16. 09. 2021. 20:28\nU Italiji od oktobra najstrože mere – svi zaposleni moraju da imaju kovid sertifikat\n16. 09. 2021. 20:22\nU Francuskoj suspendovano 3.000 zdravstvenih radnika koji se nisu vakcinisali\nBolnice, domovi za stare i zdravstveni centri širom Francuske suspendovali su oko 3.000 radnika koji se nisu vakcinisali protiv koronavirusa, uprkos tome što je imunizacija zdravstvenih radnika obavezna u toj zemlji, saopštile su francuske vlasti.\nFrancuski ministar zdravlja Olivije Veran rekao je da je većina radnika suspendovana privremeno, preneo je Rojters.\n"Mnogi su odlučili da se vakcinišu nakon što su videli da je pravilo obavezno", kazao je Veran za radio RTL.\n16. 09. 2021. 19:39\nDečji pulmolog iz KBC "Dragiša Mišović", Olivera Ostojić, rekla je za RTS da su kod najmlađe dece najblaži mogući simptomi koronavirusa, da nema komplikacija, a da je broj zaraženih među najmlađima znatno porastao.\n16. 09. 2021. 17:53\nKBC "Zvezdara" narednih dana ulazi u kovid sistem\nZbog sve većeg broja obolelih kojima je potrebno bolničko lečenje, narednih dana u kovid sistem ulazi i KBC Zvezdara, saznaje RTS.\n16. 09. 2021. 16:51\nPoljska donira Srbiji 200.000 vakcina Spajkvaks (Moderna)\nNa sednici Vlade Srbije usvojen je Zaključak o prihvatanju donacije Poljske u vakcinama protiv bolesti kovid 19 Spikevax (pod ranijim nazivom Moderna).\nPolazeći od tradicionalno prijateljskih i bliskih odnosa dve države, Vlada Poljske je donela odluku da 200.000 doza vakcine, bez nadoknade, ustupi Srbiji, kako bi se nastavila neometana masovna vakcinacija stanovništva, saopštila je Vlada Srbije.\n16. 09. 2021. 16:04\nU Srbiji vakcinisano 5.000 dece uzrasta od 12 do 17 godina\n"Bezbednost vakcine je dokazana i pre početka njene primene, a do sada su već milioni dece u svetu primili vakcinu, dok se njena efikasnost pokazala na najvišem nivou", rekao je Vukomanović za Tanjug.\nPodsetio je da je Stručni komitet za vakcinaciju u Srbiji odobrio vakcinu za decu stariju od 12 godina, dok je prethodno je bila odobrena Fajzerova vakcina kod mladih od 16 godina.\n"Vrlo brzo će biti odobrena vakcina i za decu mlađeg uzrasta, te apelujem da se vakcinaciji priklone i roditelji i deca, kako bi se sprečilo širenje virusa", apelovao je dr Vukomanović.\n16. 09. 2021. 15:49\nDanas i sutra vakcinacija građana ispred Pionirskog parka u Beogradu\nIspred Pionirskog parka u Beogradu građani će danas i sutra u mobilnom autobusu za vakcinaciju moći da prime prvu, drugu ili treću dozu "Sinofarm" ili "Fajzer" vakcine.\nGradska sekretarka za socijalnu zaštitu Nataša Stanisavljević navela je da će građani u mobilnom autobusu moći da se vakcinišu u periodu od 10 do 18 časova, kao i da će za vikend moći da se vakcinišu na Zemunskom keju, gde će se premestiti autobus za vakcinaciju.\nIstakla je da je u prva dva sata od postavljanja mobilnog autobusa za vakcinaciju vakcinisano više od 30 građana.\n"Važno nam je da svaki dan budemo na terenu kako bi građanima bio što dostupniji punkt za vakcinaciju", rekla je Stanisavljević Tanjugu.\nUkazala je da pored mobilnog autobusa u Beogradu postoji još pet punktova za vakcinaciju koji se nalaze pri svakom domu zdravlja, a u kojima, kako je navela, građani mogu da se vakcinišu bez zakazivanja.\n"Još jednom apelujem na sve da budu odgovorni prema sebi i prema svom zdravlju i da iskoriste mogućnost vakcinacije", rekla je Stanisavljević.\nDodala je da je u Beogradu do danas prvom dozom vakcinisano preko 794.000 građana, a da je treću dozu primilo više od 114.000 građana.\n16. 09. 2021. 15:24\nU Beogradu 1.885 novoobolelih, još 10 gradova sa trocifrenim brojem novih slučajeva\nU Beogradu je u poslednja 24 sata registrovano 1.885 novih slučajeva koronavirusa, od ukupno 7.602 novoobolela širom Srbije.\nOsim prestonice, još deset gradova beleži trocifren broj zaraženih, od kojih tri imaju više od 300 novoobolelih.\nPosle Beograda, najviše novozaraženih ima Novi Sad – 386, a za njim slede Niš – 371 i Kragujevac – 336.\nKraljevo ima 168 novih slučajeva, Užice 135, Čačak 131, Novi Pazar 128, Valjevo 126, Leskovac 116 i Lozica 107.\nU Jagodini je registrovano 99 novozaraženih, Šapcu 98, Sremskoj Mitrovici i Vranju po 97, Prokuplju 92, a u Smederevo 91 novi slučaj koronavirusa.\nU ostalim mestima je manje od 90 novoobolelih u prethodna 24 sata.\n16. 09. 2021. 15:23\nNa KiM 14 preminulih i 368 novoobolelih od kovida 19\nU poslednja 24 sata na Kosovu i Metohiji preminulo je 14 osoba od posledica kovida 19, dok je od 6.882 osobe testirane na koronavirus pozitivno 368, saopšteno je iz ministarstva zdravlja.\nIz izolacije ili sa bolničkog lečenja izašla su 1.382 pacijenta, pa je ukupan broj aktivnih slučajeva pod nadzorom zdravstvenog sistema privremene vlade u Prištini 13.473.\nOd izbijanja epidemije umrlo je 2.859 osoba.\nObe doze vakcine do sada je primila 399.341 osoba.\nLekari ponavljaju da je jedini izlaz iz epidemije vakcinacija, a nadležni podsećaju da će se strože kontrolisati važeće mere.\nImunolog i član Kriznog štaba Srđa Janković kaže za RTS da su kovid propusnice najefikasnije i najpravičnije rešenje.\n"Neki smatraju da je to kršenje ljudskih prava, ali zavisi od toga o čemu tačno govorimo. Mislimo na neko okupljanje, gde je zabava, što nije nasušna potrebna, da je potrebno da bi se obezbedila sigurnost onih koji su tu, da se tom mestu pristupa ili sa dokazom o vakcini, negativnim testom na kovid, ili da je preležao bolest", istakao je Janković.\nGovoreći o vakcinaciji trudnica, navodi da se one ne vakcinišu u prvom trimestru iz predostrožnosti dok se ne formiraju svi organi bebe.\nProf. dr Aleksandar Vuksanović navodi za RTS da bi protiv koronavirusa trebalo da se vakcinišu i pacijenti kojima je već urađena transplantacija bubrega, i svi oni koji su imali ili imaju neke druge urogenitalne bolesti.\n"Što se tiče uroloških maligniteta, ali i transplantiranih pacijenata, apsolutno poziv da se vakcinišu jer je to najbolja zaštita od posledica kovid infekcije. Znači, nema nikakvog razloga da ova grupa pacijenata ne bude vakcinisana", navodi Vuksanović.


ALEKSANDAR VUČIĆ U STRAHU: 'Ako kažem lični stav o Rusiji i Ukrajini moglo bi biti posljedica po Srbiju' | Slobodna Bosna\nALEKSANDAR VUČIĆ U STRAHU: "Ako kažem lični stav o Rusiji i Ukrajini moglo bi biti posljedica po Srbiju"\n"Moja kćerka je išla u rusku školu. Ona savršeno govori ruski", rekao je Vučić.\nPredsjednik Srbije Aleksandar Vučić insinuirao je večeras uoči gostovanja na jednoj srbijanskoj televiziji da se njegov lični stav o agresiji Rusije na Ukrajinu razlikuje od službenog stava države Srbije.\nVučić je na početku upitan za lični odnos prema napadu Rusije na Ukrajinu.\n"Ako bi govorio s ličnom konotacijom, moglo bi biti posljedica po Srbiju, tako da na to ne mogu odgovoriti", rekla je predsjednica.\nU nastavku je rekao da je on prvi Srbin koji je dobio ruski orden nakon više od stoljeća.\n"Ja sam prvi nakon Nikole Pašića dobio orden Aleksandra Nevskog. Moja kćerka je išla u rusku školu. Ona savršeno govori ruski. Mi ostali razumijemo taj politički jezik dovoljno dobro. Sve to na nas užasno pogađa. Moram posebno voditi računa o Srbiji. Ja sam predsjednik Srbije", kazao je Vučić.\nDodao je da je činjenica je da je izgubio dio glasova na izborima jer je govorio o stvarima "koje su loše".\n"Da nisam, možda bismo išli i do 65 posto. Ni ja večeras ne mogu pričati ljudima bajke, bit će dobre vijesti, a onda možemo o problemima", rekao je Vučić uoči gostovanja na televiziji Pink.\nPodsjećamo, nedavno je Rusija izbačena iz Vijeća za ljudska prava UN-a, a ambasador Srbije je glasao "za". Ova odluka Aleksandra Vučića izazvala je oštre osude u Rusiji, ali i u samoj Srbiji.


PODGORICA: Danas je na Trgu bilo mnogo ljudi, evo o čemu se radi (FOTO) – Volim Podgoricu\nHome / PG INFO / Aktuelno / PODGORICA: Danas je na Trgu bilo mnogo ljudi, evo o čemu se radi (FOTO)\nGlavni grad vodi odgovornu socijalnu politiku i svake godine razvija ili neki novi socijalni servis ili osnažuje ranije uspješne servise. U okviru Glavnog grada imamo ustanovu kojom se zaista možemo pohvaliti a to je Dnevni centar za djecu i omladinu sa smetnjama i teškoćama u razvoju, koji izuzetno uspješno sprovodi svoje aktivnosti, dok na teritoriji gradske opštine Golubovci gradimo jedan novi savremeni Dnevni centar, izjavila je zamjenica gradonačelnika dr Slađana Vujačić povodom Svjetskog dana osoba sa Daunovim sindromom koji je obilježen danas na Trgu nezavisnosti.\n„Smatram da prije svega treba raditi na socijalnoj integraciji osoba sa Daunovim sindromom i da ih prihvatimo kao jednake a mi kao Glavni grad ćemo nastaviti da radimo na unaprjeđenju kvaliteta života svih građana Podgorice .\nPodsjetiću da je doktor Daun ovaj sindrom ustanovio kao poseban sindrom 1866.godine , a da je svjetski dan osoba sa Daunovim sindromom počeo da se zvanično obilježava 2006.godine. To govori da nam je bilo potrebno 140 godina da bi počeli da govoriimo o ovoj temi glasno. Nemamo vremena za gubljenje jer u jednoj od 700 porodica nam se može desiti rođenje djeteta sa Daunovim sindromom. To znači da bilo ko od nas može biti roditelj, brat, sestra, kolega osobe sa Daunovim sindromom“, zaključila je zamjenica ističući da će Glavni grad i u budućnosti pružati podršku i biti partner inicijativama i projektima iz oblasti socijalne politike.


Zvezda od Gasproma uzela 2.660.000 evra! – Borba\nCrvena zvezda je rešila gorući problem i isplatom zaostalih dugovanja igračkom kadru i zaposlenima u klubu ispunila sve preduslove za dobijanje evropske licence! Međutim, odgovorni sa Marakane morali su da pozovu predstavnike generalnog sponzora, kompanije Gasprom, kako bi izdejstvovali raniju uplatu ugovornih obaveza.\nPrema saznanjima dnevnog lista Informer Crvena zvezda je od kompanije Gasprom dobila 2.660.000 evra. Nije u pitanju bonus ili nagrada za dobre rezultate, već svota koja bi se se slila u kasu srpskog šampina u narednih osam meseci. Međutim, na Marakani su izrazili želju da dobiju novac unapred, isplate dugovanja prema igračima i zaposlenima u klubu i mirno dočekaju finiš sezone i početak letnjeg prelaznog roka.\nPređen je Rubikon: Milo dobio jak signal iz Nemačke da mu se kruni podrška!


Preporod: Telefonska podrška ovisnicima o drogama i ljudima u oporavku | onogošt.me\nPreporod: Telefonska podrška ovisnicima o drogama i ljudima u oporavku\nU vremenima kada moramo živjeti i ponašati se drugačije svaki vid pomoći i podrške ugroženim skupinama je dobrodošao. Zloupotreba droga i oporavak od ovisnost o psihoaktivnim supstancama nisu prestali kada je širenje koronavirusa uznapredovalo pa je Udruženje Proslavi Oporavak iz Sarajeva izdalo saopštenje povodom novonastale vanredne situacije izazvane pandemijom COVID-19, poručuju iz Nevladine organizacije (NVO) Preporod.\n“Razumijevajući situaciju u kojoj mnogi ljudi žive u izolaciji i nemaju konstantu svakodnevnicu, veoma smo zabrinuti prilikama u kojima su se našli članovi našeg društva koji su ovisni o drogama. Svima nam je jasno da je kod osoba koje koriste droge imuni sistem već ionako narušen, pa bi eventualna zaraza korona virusom na njih djelovala sa mnogo više štetnosti nego na opću populaciju. Kroz porast oboljelih postavlja se i pitanje marginalizacije potencijalno zaraženih ovisnika, gdje bi se u njihovom liječenju od korona virusa pojavila dupla stigmatizacija. Shodno tome apelujemo i nadležnim institucijama da svi koji zatraže, dobiju pravovremenu i odgovarajuću medicinsku pomoć”, navodi se u saopštenju udruženja Proslavni oporavak, koje prenosi NVO Preporod.\nS druge strane, kako dodaju Udruženje "Proslavi oporavak" već preko 10 godina pomaže onima koji su se odmakli od ovisnosti i trenutno su u fazi oporavka od iste.\n“Trenutna izolacija može biti problematična bez podrške i kontakata sa ljudima koji ih mogu ohrabriti i uputiti im poruku da je i ovo jedna od stvari koju trebaju nadjačati i biti iznad nje. Povratak u ovisnost nije izlaz, a nada i načini kako prevladati ovakve situacije postoje. Telefonski razgovor i online psiho-socijalna podrška su nešto što dokazano pomaže i što i SZO (Svjetska zdravstvena organizacija) na globalnom nivou trenutno preporučuje, pa tako i naše Udruženje želi dati svoj puni doprinos u ovoj globalnoj borbi protiv korona virusa, kroz stavljanje svojih resursa na raspolaganje onima koji su u oporavku od ovisnosti i traže podršku”, navode oni.\n“Zato svi oni koji su ugroženi zloupotrebom droga, bilo da su sami ovisni ili da se nalaze u procesu oporavka ili pak njihovi najbliži, nas mogu nazvati na broj telefona 0800-81400 od 8 do 16 sati radnim danima, informirati se o svemu što je bitno u ovom vremenu ili potražiti pomoć za njihov problem, prenosi nam predsjednik Udruženja "Boro Goic"”, dodaju oni.\nUdruženje "Proslavi oporavak" od 2017. godine u Bosni i Hercegovini kontinuirano sprovodi regionalni projekt pod nazivom "Biram oporavak", a kroz partnere projekat se implementira i u Srbiji i Crnoj Gori. Besplatna i anonimna telefonska linija je pomogla da se znatan broj osoba koji imaju problema sa ovisnošću i njihove porodice po prvi put jave, zatraže pomoć i krenu putem oporavka.\n“Shodno ovoj situaciji, telefonska linija je namjenjena kako bi bila dostupna da pomogne i svima onima koji imaju ili su imali problema sa zloupotrebom droga, te su ugroženi i trenutnim stanjem izazvanim sa pojavom ove globalne pandemije”, naglašavaju oni.\n8:31 Joksimović: Drugi talas moguć u poznu jesen


RZS: Vlada nepismenost pri korišćenju statističkih podataka - NOVA portal\nRZS: Vlada nepismenost pri korišćenju statističkih podataka\nDruštvo Autor:Fonet15. mar. 202112:33 > 12:42\nDirektor Republičkog zavoda za statistiku (RZS) Miladin Kovačević izjavio je da u javnosti ima dosta "šumova" i "nepismenosti" kad je reč o korišćenju statističkih podataka, u odgovoru na poziv skupštinskog Odbora za finansije da objasni da li su realni podaci Energetske zajednice o padu korišćenja obnovljivih izvora energije u Srbiji.\nPredsednica skupštinskog odbora za finansije, republički budžet i kontrolu trošenja javnih sredstava Aleksandra Tomić je na današnjoj sednici pitala Kovačevića kako se desilo da je u izveštaju Energetske zajednice navedeno da je pao procenat učešća obnovljivih izvora energije u ukupnoj potrošnji struje sa 21,2 odsto na 20,3 odsto.\n„Ti podaci ne mogu biti realni zato što je desetak novih objekata, i to vetroparkova, pušteno u rad – nemoguće je da je to manje od onoga što je bilo pre dve, tri godine“, rekla je Tomić i pozvala RZS da “čvršće drži kontakt sa Eurostatom“.\nVučić: Srbija radi na obnovljivim izvorima energije\n„Srbija što pre da pređe na obnovljive izvore energije“\n„Mislimo da se određene kvalifikacije i ocene daju proizvoljno i da nisu bazirane na činjenicama, pa nam trebaju podaci od RZS kako bismo mogli da odgovorimo na takve izveštaje međunarodnih organizacija“, naglasila je Tomić.\nKovačević je poručio da RZS već prati statistiku obnovljivih izvora energije, i istakao, kao i Tomić, da nije poznato koje izvore su naveli za podatke koje su izneli o Srbiji.\nNaveo je da mnogo izveštaja, čak i zvaničnih ili naučnih, počivaju na podacima za koje se ne vidi odakle potiču, što on ne smatra pristupom dostojnim ozbiljnog referata.\n„Kada pomenu RZS, ili ne citiraju dobro podatke, ja opominjem, ali imamo previše ograničene resurse da bih se svakodnevno borio sa šumovima i jednom vrstom nepismenosti koja vlada u opštem mnjenu pa i kod korisnika, kada je reč o analizi podataka“, naglasio je Kovačević.\nDodao je da je elementarni nivo kulture da se navede odakle i šta se preuzima od podataka, i zaključio da RZS ima precizne podatke o korišćenju obnovljivih izvora energije.\n„Ko god da napravi upit, RZS će proslediti podatke, pa ćemo videti da li učešće opada ili raste, za koje godine, u kom periodu, i šta bi mogli da budu razlozi“, zaključio je Kovačević.\nOdbor za finansije, republički budžet i kontrolu trošenja javnih sredstava podržao je Program zvanične statistike u periodu od 2021. do 2025. godine, koji je podnela Vlada, i uputila ga plenumu na odlučivanje, a dao je saglasnost i na Predlog pravilnika o unutrašnjem uređenju i sistematizaciji radnih mesta u Кomisiji za kontrolu državne pomoći.\nmiladin kovačevićobnovljivi izvori energijerzgvetroparkovizavod za statistiku


Češka gradi dva nova nuklearna reaktora - 09.03.2021, Sputnik Srbija\nČeški regulator za nuklearnu energiju odobrio je danas izgradnju dva nova nuklearna reaktora u elektrani u blizini sela Dukovani u centralnom delu zemlje. 09.03.2021, Sputnik Srbija\n08:22 09.03.2021 (Osveženo: 08:23 09.03.2021)\n© AP Photo / Petr David JosekNuklearna elektrana u Češkoj\nRegulator SUJB izdao je odgovarajuću dozvolu nakon procene projekta proširenja nuklearke prema zakonu o atomskoj energiji, koja je trajala godinu dana.\nNisu utvrđene činjenice koje bi sprečile proširenje nuklearke, objavila je nuklearna fizičarka Dana Drabova, predsednica SUJB-a, prenela je Hina.\nNuklearka Dukovani nalazi se gotovo 100 kilometara severno od austrijske prestonice Beča i oko 200 kilometara istočno od nemačkog grada Pasaua.\nTrenutno su u nuklearki u funkciji četiri reaktora starija od 30 godina, ukupnog kapaciteta proizvodnje 2.040 megavata električne energije.\nPrema planovima češke vlade, prvi novi reaktor bi trebalo da se priključi na elektromrežu bi između 2035. i 2037. godine, a troškovi izgradnje se procenjuju na 7,5 milijardi eura.\nVlada u Pragu želi da do 2040. godine proizvodi više od polovine struje iz nuklearne elektrane.\nEkološki aktivisti, posebno iz obližnje Austrije, duže vreme oštro kritikuju planove o proširenju nuklearke Dukovani, pri čemu upozoravaju da njena sigurnost u slučaju potresa nije primerena i pozivaju na prelazak na obnovljive izvore energije.


Vazduh u Novom Sadu već danima se i vidi i oseća, a nadležni zapušili nos | Luftika\nIz organizacije Eko straža Novi Sad alarmirali su javnost o zagađenju vazduha koje se već danima i vidi i oseća. Iz ove organizacije alarmirali su da se vazduh danima oseća na paljevinu i da je toliko lošeg kvaliteta da je ušao u ljubičastu zonu zbog povećane koncentracije azot oksida, a reakcije nadležnih nigde nema. Prema njihovim rečima azot oksid je povećan danima i to u noćnim s satima kada nema saobraćaja.\nIstraživanje organizacije Eko straža Novi Sad je utvrdilo:\nVazduh u Novom Sadu 100 puta zagađeniji od dozvoljenog SO₂, na Limanu…\nDa povećan azot oksid nastaje sagorevanjem nafte – cementara sagoreva petrol koks – produkt nafte. Cementara sagoreva ogromne količine otpada među kojima je komunalni, medicinski, takođe sagoreva i gume i to u enormnim količinama – građani se žale i na miris paljevine, plastike i spaljenog otpada.\nNoću su povećane i koncetracije sekundarnih PM čestica – one nastaju kao produkt organskih isparenja i azot oksida – oba imamo u cementari. Inspekcija je utvrdila i u oktobru i novembru 2019. da je cementara ispuštala organska jedinjenja i u tim ispuštanjima granične vrednosti prekoračila za 200% preko 1100 puta.\nPored toga iz organizacije takođe ukazuju na požar pre dva dana u blizini gradske deponije.\n“Građani javljaju da se na Limanu i u Kamenici oseća nesnosan smrad paljevine i da je večeras najintezivniji u poslednjih 5 dana. Merna stanica u Rumenačkoj, pokazuje da je stanje alarmantno i da je 24h vrednost azot dioksida, toliko alarmantno visoka, da je vazduh u ljubičastoj zoni!”, poručili su iz Eko straže Novi Sad na društvenim mrežama.\n– Zagađenje vazduha je jako širok problem, njemu doprinose razni faktori. Četvrtog septembra je bio protest u Beogradu gde smo zahtevali više stvari od nadležnih. Ovih dana pokušavamo da identifikujemo zašto se oseti smrad paljevine u više delova grada i zašto aplikacije pokazuju povišene vrednosti zagađujućih materija – kaže Nevena Dugandžija iz organizacije “Eko straža Novi Sad”.\nIz Eko straže poručuju da na zagadjenje utiče skup stvari i svaka od njih je nešto sto zahteva akciju nadležnih. U Novom Sadu to su razne zapaljene deponije, beočinska cementara, paljenje smeća od strane pojedinaca…\n-Ne postoji institucija kojoj možemo da se obratimo zbog zagađenja vazduha, osim državnih vlasti kojima smo pokušali da se obratimo preko protesta. Kada deponija gori, onaj koji vidi požar mora da pozove vatrogasce pa komunalnu, isto tako i za pojedince koji spaljuju otpad. Za cementaru postoji grupa ljudi (“Spasimo Beočin”) koja je pokrenula borbu. Mi lično smo različite divlje deponije prijavljivali komunalnoj policiji/inspekciji, i to je do sad išlo prilično traljavo s njihove strane – kaže Nevena Dugandžija.\n– Naravno postoji još gomila stvari, termoelektrane su glavni zagađivaci vazduha, individualna ložišta itd. Opet, to nisu stvari za koje možete samo da se obratite nekoj instituciji već složeni problemi i za svaki od njih je potrebna mukotrpna borba da bi se nešto promenilo – dodaje ona.\nNevena Dugandžija naglašava da ova organizacija u Novom Sadu za sada pokušava da se fokusira na neadekvatno upravljanje smećem, sto je kompleksan problem. Organizacija prijavljuje probleme i pokušava da edukuje ljude i pomaže im da sami prijave probleme. Za divlje deponije i zapaljeno smeće postoji konkretna institucija, međutim Novi Sad ima gradsku deponiju koja nije sanitarna, reciklaža praktično nepostojeća, tako da je pitanje otpada daleko od “pokrivenog”, zaključuje ona.\nNevena kaže da Novosađani postaju svesni ekoloških problema polako, ali to su uglavnom građani koji su na društvenim mrežama dok sigurno postoji masa ljudi koji uopšte nisu svesni problema.\nKontaktirali smo gradonačelnika Miloša Vučevića i Gradsku upravu za zaštitu životne sredine, kako bismo saznali ko je odgovoran za miris dima i paljevine u Novom Sadu.\n– Po informacijama kojima mi raspolažemo na području Limana 3 i 4 prethodnih dana nije bilo požara, niti je prijavljana neka paljevina. Miris dima i paljevine’’ je širok i neprecizan pojam, tako da bez preciznih podataka ne postoji mogućnost da se utvrdi šta se tačno oseti i odakle dolazi. Naročito majući u vidu da rezultati monitoringa kvaliteta vazduha u lokalnoj mreži, kao i rezultati u državnoj mreži ukazuju da je kvalitet vazduha u Novom Sadu dobar i ne predstavlja nikakav ili vrlo mali rizik po zdravlje ljudi – poručila je Dragica Branković iz iz Gradske uprave za zaštitu životne sredine.\nIz Gradske uprave za zaštitu životne sredine poručuju da su zvanični podaci o nivou NO2 na lokaciji automatske merne stalice na uglu Rumenačke ulice i Bulevara Jaše Tomića 13. septembra 2021.godine u 14h, a koji su javno dostupni na sajtu Agencije za zaštitu životne sredine su sledeci:\n– Na predmetnoj lokaciji u navedenom vremenu nivo NO2 je iznosio 41.79 /m3, što odgovara odličnom kvalitetu vazduha.U poslednjih sedam dana, od 9.septembra 2021.godine do ovog trenutka, sadržaj NO2 usrednjen na dvadesetčetvoročasovnom nivou je varirao od 16.21 /m3 (odličan kvalitet vazduha) do 59.72 /m3 (dobar kvalitet vazduha). Imajući u vidu da sadržaj NO2 u vazduhu na satnom nivou varira, zavisno od broja motornih vozila u saobraćaju, s obzirom da je najvećim delom NO2 posledica rada motornih vozila, u Novom Sadu su pokrenute akcije za njegovo dalje snižavanje, kao što je na primer akcija podrške građanima za nabavku bicikla, nabavka autobusa na CNG i autobusa na električni pogon.\nDragica Branković iz Gradske uprave za zaštitu životne sredine kaže da ne postoji potreba za zabrinutošću te da kvalitet vazduha u Novom Sadu nije narušen.\nGradonačelnik se na svom Instagram nalogu pre nekoliko dana, pohvalio kako već čitavu decenju vodi Novi Sad zajedno sa svojim timom i najavio ekološku agendu za Novi Sad.\n“Prošla je skoro decenija kako sa svojim timom vodim Novi Sad i postali smo lider na mnogim poljima u Srbiji, ali posebna želja nam je da povedemo vođstvo i na polju ekologije. Upravo je ekološka agenda bila “na stolu” prilikom sastanka sa delegacijom EBRD, a spisak potencijalnih projekata koje će finansirati ova evropska banka je impresivan”, poručuje gradonačelnik na društvenim mrežama.\noznakeEko straža eko straža novi sad miloš vučević novi sad zagadjenje


Njihova ljubav nema granica: Filipinka Ajvi se zbog Slavena preselila u zemlju za koju nikada nije čula\nOdlučiti se na selidbu sa dalekih Filipina u Republiku Srpsku ne zvuči lako, ali Ajvi kaže da nije oklijevala ni sekundu, jer je samo maštala da bude sa Slavenom. Zbog njega je donijela nimalo laku odluku da napusti porodicu i da se preseli u selo koje se nalazi u zemlji za koju nikada nije ni čula\nLjubav je često motivacija, ali i povod da uradimo ono nemoguće, inspiracija i tema najljepših umjetničkih djela, ali i glavni pokretač u svakodnevnom životu.\nUpravo zbog ljubavi su Donji Smrtići, selo nadomak Prnjavora, na neki način postali atrakcija i to sve zbog Ajvi Sibinčić, Filipinke koja se, prateći svoje srce, doselila u ovo mirno prnjavorsko selo.\nOdlučiti se na selidbu sa dalekih Filipina u Republiku Srpsku ne zvuči lako, ali Ajvi kaže da nije oklijevala ni sekundu, jer je samo maštala da bude sa Slavenom. Zbog njega je donijela nimalo laku odluku da napusti porodicu i da se preseli u selo koje se nalazi u zemlji za koju nikada nije ni čula, prenosi RTRS.\nIako je relativno kratko u novom okruženju, Ajvi već zna mnogo srpskih reči, a Slaven kaže da je svaki novi dan pun anegdota, piše “Blic”.


Uz to je proširila obavezu karantina ne samo na povratnike iz Italije, već iz svih 15 zemalja i oblasti počevši od Kine i Italije koje su proglašene za rizične, javlja Beta.\nOd zabrane ulaska u Češku izuzeti su stranci s privremenim boravkom dužim od 90 dana i trajnim boravkom, kazao je poslije vanredne sjednice vlade premijer Andrej Babiš.\nVeć ranije je Vlada, na osnovu proglašenja "kriznog stanja" u čitavoj zemlji - što je samo stepen blaže od "vanredog stanja", od 14. marta obustavila međunarodni željeznički i autobuski saobraćaj za sve koji prevoze više od devet ljudi istovremeno. Uz to je ograničila letove i kao jedini aerodrom za međunarodni civilni vazdušni saobraćaj odredila Aerodrom "Waclav Havel" u Pragu.\nNa granicama s Njemačkom i Austrijom češka policija i vojska nakon nasumičnih kontrola i mjerenja temperature putnicima, uvodi sada i redovne kontrole na graničnim prelazima, pošto su restrikcija i karantina izuzeti građani koji rade u drugoj zemlji, a granicu prelaze u malograničnom režimu.\nOd ranije su bile zatvorene škole, pozorišta, bioskopi, biblioteke i druge kulturne institucije, i zabranjene javne i privatne manifestacije s više od 30 ljudi, a sada su zabranjene i sve sportske aktivnosti - ; i unutra i napolju, s više od 30 ljudi.\nRadnje ostaju otvorene, osim pijaca uključujući i velike koje obično drže Vijetnamci, a funkcioniše i javni prevoz u cijeloj zemlji.\n"Ako bismo došli do toga da proglasimo neki veći karantin, onda bismo ga proglasili za cijelu zemlju. Besmislica je da stavimo u karantin Prag, to nije na dnevnom redu", demantovao je danas premijer Babiš glasine da se sprema karantin za žitelje glavnog grada jer je u Pragu najviše zaraženih virusom COVID-19 od ukupno 117 potvrđenih slučajeva u Češkoj.\nPremijer Babiš je još jednom apelovao na Čehe da prestanu da stvaraju zalihe namirnica, jer Vlada ni u kojem slučaju nema namjeru da zatvara radnje, a robe je dovoljno.\nU Velikoj Britaniji se do 3. aprila odgađaju fudbalske utakmice\tDrastičan rast umrlih u Španiji od virusa korona


Crni petak predstavlja najverovatnije najpoznatiji dan kupovine širom sveta. Euforija zahvata one koji su već strastveni kupoholičari, ali i one ljude koji to obično nisu. Crni petak je dan neverovatnih sniženja i prilika da se nagomilane želje ostvare.\nKako Crni petak podrazumeva šoping groznicu praćenu velikim gužvama, ove godine mora se posebno povesti računa da primamljive ponude u prodavnicama prate mere za bezbednost kupovine, ili još bolje, da se na onlajn preseli veliki deo kupaca i da sa bilo kog mesta ostvare želje za novim artiklima. Lider u trgovini potrošačke tehnike u Srbiji, Tehnomanija, preduzela je važne korake za jednostavan i bezbedan šoping za Crni petak 2020.\nPokrenute su važne inovacije na veb šopu Tehnomanije u poslednjih nekoliko meseci. Kupce će na sajtu Tehnomanije sačekati brojne uslužne funkcije, koje će neverovatno olakšati da ostvare ovu best buy kupovinu.\nNova usluga u Tehnomaniji je Click and collect – Kupi online, preuzmi u radnji, koja kupcu nudi mogućnost kupovine na sajtu, a zatim preuzimanje svog artikla na jasno obeleženim mestima u odabranim objektima ovog velikog trgovinskog lanca. Pored pomenute funkcionalnosti na sajtu je dostupan i potrošački veb kredit, koji bez mučne papirologije, i za svega 20 minuta, nudi onlajn kredit za kupovinu artikala.\nKako bi pružila najbolju uslugu kupcima sa manje iskustva u kupovini sa distance, ili sa više pitanja o proizvodu, Tehnomanija je uvela i savetodavnu funkciju četbot na svom sajtu, koja asistira u kupovini nalik na prodavca koji vas dočeka u prodavnici. Bez mnogo muke kupac može dobiti puno informacija o samom artiklu, a zatim otkloniti svoje nedoumice i uz agente u kontakt centru Tehnomanije, sa kojim je virtuelni asistent četbot povezan.\nTakođe, ove godine pala je odluka da popusti traju duže, i da se radno vreme radnji produži, a sve u cilju što manje koncentracije kupaca istovremeno i što većeg zadovoljstva kupovine. Tehnomanija je za što ugodniji i bezbedniji šoping obezbedila i besplatne maske za sve posetioce radnji tokom trajanja akcije.\nLjubitelji potrošačke tehnike imaće u odabranim prodavnicama Tehnomanije i iznenađenja u vidu „Zone najvećih popusta” ispred određenih radnji na otvorenom, koje će dodatno obezbediti komfornost kupovine i smanjiti nepotrebnu gužvu.


Rafuna: Do marta neće biti obustave isplate zarada - Kosovo Online\nRafuna: Do marta neće biti obustave isplate zarada\n28. Januar 2020. • 19:54\nVršilac dužnosti ministra finansija Ljuljzim Rafuna izrazio je optimizam da građani Kosova neće ostati bez plata ni u martu, iako nema zakonskog osnova za bilo kakve isplate od tog meseca, prenosi Zeri.\nRafuna je istakao da odlukom Skupštine Kosova mogu da se izvršavaju isplate iz državnog budžeta do aprila, čak i ukoliko budžet za 2020. godinu ne bude usvojen.\n"Nema budžetske krize. U januaru smo izvršili sve isplate. Pripremamo se da izvršimo isplate i za februar, ali može se dovesti u pitanje jedino ako Skupština Kosova ne donese odluku da nam dozvoli da izvršavamo budžet za 2019. godinu i tokom marta. Optimista sam da će biti usvojen budžet za 2020. godinu i da neće biti problema. Odlaganje usvajanja budžeta odraziće se na kraju godine, ali ne u isplatama već u kapitalnim projektima", poručio je vršilac dužnosti ministra finansija Kosova.\nOn je naglasio i da se Kosovo neće suočiti sa budžetskom krizom, navodeći povećane prihode od Kosovske poreske uprave i carine.\n"Prema Poreskoj upravi realizacija prihoda za ovu godinu je 13 odsto viša nego prošle godine, dok je Carinska uprava realizovala prihode 12 odsto više nego prošle godine. Podaci kojima raspolažem su današnji, što pokazuje da imamo pozitivno izvršenje prihoda. Međutim, zakonska ograničenja ne dopuštaju da imamo prekoračenja u troškovima", istakao je Rafuna.\nMinistarstvo finansija Kosova plate budžet Vlada Kosova\nPoslanici u Skupštini Kosova mogu da pronađu načine da odobre budžet za 2020. uprkos nepostojanju nove vlade piše Gazeta Ekspres i navodi da je u pitanju rizik da se od 1. aprila potone u budžetsku krizu.\nFatmir Gaši: Neusvajanje budžeta dovešće do kolapsa institucija i blokade kapitalnih investicija\nKosovo u 2020. ulazi bez usvojenog budžeta


Novi talas zelene nijanse u makeup svetu - Harper‘s Bazaar\nMeđutim, sa porastom stil i trendova inspirisanih osamdesetim godinama, mnoge upadljive boje su doživele svoj povratak, poput električno plave i ljubičaste. Sada je na red došla i zelena, zahvaljujući makeup guruima i njihovim tutorijalima na društvenim mrežama koji inspirišu mnoge dame širom sveta.\nKada znate kako da je kombinujete sa drugim bojama, zelena može biti sjajan izbor za isticanje očiju, ali i vašeg umeća šminkanja. Zato će početak ove godine biti obeležen upravo ovom bojom, kada je reč o šminkanju. Poznate zvezde i njihovi šminkeri uvelilko koriste različite nijanse ove boje, a na koji način – saznajte u galeriji u nastavku.\nzelena u makeup rutini\nkako koristiti zelenu boju


Studija: Jačanje demokratije najbolja odbrana od dezinformacija | EurActiv Serbia\nStudija: Jačanje demokratije najbolja odbrana od dezinformacija\nRead time : 4 m, 33 s\nDezinformacije su simptom socijalnog i političkog poremećaja, pre nego njegov uzrok, stoga EU treba da se fokusira na jačanje kvaliteta demokratije i upravljanja na Zapadnom Balkanu, kao "najmoćniji potencijalni bedem protiv dezinformacija", navodi se u analizi kampanja dezinformisanja u regionu.\nU slučaju Srbije, u studiji se navodi da se "mora održati, a u nekim oblastima pojačati pritisak na vladu da prestane progon nezavisnih i opoziciji naklonjenih novinara, da ponovo razmotri sporazum koji Sputnjiku dozvoljava da koristi Beograd kao bazu za dezinformacione operacije u regionu, i da prekine praksu korišćenja srpskih medija kao sredstvo za destabilizaciju suseda".\nU studiji "Mapiranje lažnih vesti i dezinformacija na Zapadnom Balkanu i identifikovanje načina za efikasnu borbu protiv njih", koja je urađena na zahtev Spoljnopolitičkog odbora Evropskog parlamenta (AFET), navodi se da su dezinformacije "endemski i sveprisutni deo politike širom Zapadnog Balkana".\n"To je pre rezultat kombinacije strukturalnih ranjivosti - loše upravljanje, geopolitičke izloženosti, duboko usađena unutrašnja neprijateljstva i nejedinstvo - i dinamičnog polja mogućnosti slanja lažnih informacija za postizanje političkih ciljeva", navodi se u dokumentu.\n"Imajući u vidu vezu između lošeg upravljanja i dezinformacija, od suštinske je važnosti da Zapadni Balkan ostane ključno mesto programa pomoći demokratiji i upravljanju odvojeno od onih povezanih sa proširenjem i uslovljavanjem", preporučuju autori studije.\nDruga preporuka je da ti programi pomoći moraju da uključe inicijative koje bi ojačale komercijalnu održivost medija koji nastoje da sačuvaju svoju nezavisnost od političkih i korporativnih interesnnih grupa, jer "finansijska ranjivost medija povećava njihovu sklonost širenju dezinformacija".\n"Tokom proteklih nekoliko godina, posmatrači su primetili pogoršanje kvaliteta medijskog izveštavanja, koje karakteriše povoljno izveštavanje o predsedniku Vučiću i njegovom krugu i nedostatak kritika na njihov račun", ocenjuje se u dokumentu.\nDodaje se da glavnu ulogu u državnim kampanjama dezinformisanja imaju televizijske stanice, pre svega Pink, i tabloidi, među kojima su Kurir, Informer i Srpski telegraf, koje se koriste da prenose "kampanje blaćenja" vladajuće partije protiv opozicije.\n"Ove medije i pojedince karakteriše negativno izveštavanje o EU, NATO i zapadu uopšte, dok istovremeno često neguju proruski diskurs", piše u tekstu.\nU dokumentu se ukazuje na navode da je veliki broj lažnih profila i stranica na društvenim mrežama korišćeno za širenje dezinformacija, podsećajući da je Tviter u aprilu ove godine izbrisao više od 8.500 hiljada naloga iz Srbije, uz objašnjenje da su to bili lažni nalozi povezani sa vladajućom partijom.\n"Srpske transnacionalne kampanje dezinformisanja su češće bile okrenute ka spolja ili uzajamne", uz razmenu prekograničnih poruka, posebno sa BiH i Crnom Gorom, navodi se u dokumentu.\n"Umesto toga, razmena poruka Srbije i Rusije se izgleda koordiniše na višem nivou", piše u dokumentu.\nMeđu kampanjama dezinformisanja koje su analizirane u ovoj studiji su "očigledno koordinisani napori" SNS i kineskih aktera da prikažu Kinu kao veliki izvor podrške Srbiji u borbi protiv pandemije, a time i da popravi utisak o načinu kako vlada upravlja krizom.\n"To je deo širih nastojanja da se predsednik zemlje i lider SNS prikaže kao jedinstveno sposoban vođa, koji balansira Rusiju i Kinu i koji je nezavistan od svih interesa", piše u tekstu.\nAnalizirane kampanje uključuju "dugotrajni narativ koji evropske vrednosti prikazuje kao štetne za razvoj srpske države", kao i kampanje čiji je cilj korišćenje uticaja srpskih medija u Crnoj Gori u cilju smanjenja podrške članstvu te zemlje u NATO, u BiH za podsticanje ksenofobije u Republici Srpskoj uoči izbora 2018, kao i na Kosovu u pokušaju da se utiče na političku agendu.\nKampanje na Kosovu su "uključivale dezinformacije o bilateralnim pregovorima i netačno predstavljanje stavova evropskih lidera, uključujući (francuskog predsednika) Emanuela Makrona", navodi se u dokumentu.


Arhiva vesti 25.02.2018 - Naslovi.net\nLejkersi pobedili Sakramento, dobra partija Bogdanovića\nKošarkaši Los Andjeles Lejkersa pobedili su noćas Sakramento sa 113:108 i prekinuli niz od tri poraza na gostovanjima u NBA ligi. Lejkerse je predvodio Kentavijus Koldvel Poup sa 34 poena od kojih je postigao 17 u trećoj četvrtini. On je postigao… »\nVesti online: Bogdan fantastičan, ali Lejkersima derbi Kalifornije (VIDEO)Večernje novosti: Video Bogdanović posle meča sa Lejkersima: Volim derbijejoš 14 povezanih\nZvezda slavila u Subotici, Rodić sa dva gola srušio Spartak (video)\nSportski žurnal 25.02.2018\nFudbaleri Crvene zvezde pobedili su Spartak sa 2:1 na teškom gostovanju u Subotici u derbiju 24. kola Super lige. Spartak – Crvena zvezda 1:2 (1:2) Strelci: 1:0 - Đuričin u 39, 1:1 - Rodić u 41, 1:2 - Rodić u 45. minutu. Gradski stadion u Subotici… »\nDnevnik: Zvezda odnela tri boda iz Subotice (1:2)Večernje novosti: Đukić: Mučimo se u ofanzivijoš 31 povezana\nVideo preokret zvezde u subotici: Pešić promašivao, Rodić pogađao\nVečernje novosti 25.02.2018\nNapadač crveno-belih prvo promašio penal, Spartak je to kaznio preko Đuričina, a onda je levi bek beogradskog tima postigao dva gola u razmaku od četiri minuta. LIDERU je tri smrznuta boda iz Subotice doneo - Roda. Kada prvom strelcu crveno-belih… »\nPolitika: Rodić za Zvezdin preokret u SuboticiDnevnik: Superliga: Rodić doneo tri boda Beograđanimajoš 16 povezanih


Predsjednica Republike Srpske posjetila opštinu Prnjavor – Predsjednik Republike Srpske | Željka Cvijanović\nPredsjednica Republike Srpske posjetila opštinu Prnjavor\nPredsjednica Republike Srpske Željka Cvijanović razgovarala je danas sa rukovodstvom opštine Prnjavor.\nPredsjednica Republike Srpske je izjavila da je današnji sastanak bio prilika da se razgovara sa načelnikom Darkom Tomašem i njegovim saradnicima o budućim planovima, kao i da se sumiraju neki zajednički rezultati, naglasivši da je mnogo projekata ostalo iza njih.\nPredsjednica Cvijanović je navela da je raduje to što je od načelnika opštine čula ambiciozan plan kada su u pitanju određeni projekti u infrastrukturi.\n“To će značiti dodatni iskorak kada je u pitanju okupljanje privrednih subjekata na jednom mjestu u okviru poslovne zone i tu sada treba intervencija određenih republičkih organa da se ubrzaju određene procedure, da uđemo u konkretizaciju tog projekta”, rekla je predsjednica Srpske.\nPredsjednica Republike poručila je građanima Prnjavora da će Srpska i njene institucije raditi na rješavanju svih važnih potreba, bilo da je riječ o infrastrukturi, gradskom jezgru ili ruralnom razvoju, da će biti prisutni i stajati na usluzi svim njihovim potrebama.\nPredsjednica Cvijanović je tokom posjete proizvodnom pogonu Fabrike obuće “Sanino” u Prnjavoru rekla da, na osnovu informacija koje je dobila od rukovodstva kolektiva, kod stranih investitora postoji izražen interes za nastavak saradnje, ali i za povećanjem obima proizvodnje u čemu leži velika poslovna šansa.\nPredsjednica Republike Srpske je naglasila da razumije problem o angažovanju dovoljnog broja radne snage, na šta ukazuju vlasnici kompanije, ali da će zajedničkim radom republičke i lokalne vlasti i ljudi koji se bave važnim privrednim poslovima biti obezbijeđeno ono što je neophodno za poslovanje.\nPredsjednica Republike je napomenula da u “Saninu” radi ogroman broj ljudi i da je fabrika ogroman resurs za svaku opštinu, pa i one veće nego što je to Prnjavor.\n“Na republičkim i lokalnim vlastima ostaje obaveza da tijesno sarađuju sa privrednicima, da svi zajedno pravimo bolji ambijent i konačno vidimo rezultate tog zajedničkog rada, a u Prnjavoru se oni vide”, istakla je predsjednica Srpske.\nPredsjednica Republike Srpske posjetila je i siranu “Milanković” u Donjim Palačkovcima kod Prnjavora koja prozvodi autohtone vrste sireva, kajmaka i drugih mliječnih proizvoda na tradicionalan način.


SVET IGARA - TEST OF TIME - Spitting Image\nSatirični šou Spitting Image bio je veoma popularan u Velikoj Britaniji osamdesetih i devedesetih godina prošlog veka. Toliko popularan da je 1988. godine doživeo i izdanje u formi video-igre. Glavni likovi u emisiji, a i u igri, su karikirane lutke poznatih ličnosti iz sveta politike, pop kulture, sporta...\nKako igra ima internacionalnu publiku, u njoj učestvuje šest svetski poznatih ličnosti. Osim nezaobilazne Tačerke, tu su još Regan i Gorbačov, južnoafrički predsednik Bota, te ajatolah Homeini i papa Jovan Pavle II, dok engleska kraljica glumi komentatora. Svaki od „boraca” u ovoj parodiji na popularne versus tabačine ima svoju domaću arenu okićenu takođe iskarikiranim obeležjima zemlje iz koje dolazi. Sama borba je parodija za sebe, jer se više bazira na izvođenju zvrčki nego na pravim udarcima. Na primer, Regan u kostimu klovna će vas prskati kečapom iz cveta na reveru, a u svakom trenutku možete pozvati i pomoćnika koji će protivnika zasuti različitim predmetima i telesnim izlučevinama.\nIzgleda da su se autori previše trudili da političku nekorektnost TV emisije što vernije prenesu u video-igru, pa su u potpunosti zaboravili na sadržaj. Nakon što odaberete svog pulena i rivala, uslediće borba u pet rundi, a onda ćete opet biti vraćeni na početni ekran, bez obzira na ishod borbe. Igra je, nažalost, napravljena samo da biste isprobali svih šest lutaka, malo se nasmejali, a zatim zaboravili da je ikada postojala.\ngoo .gl /9Vbkea


“KRALJEVSKE KRUNE“ SUTRA U NEDELJU 09. NOVEMBRA UGOSTIĆE PRVAKA BUGARSKE, TIM SOFIA BEARS. · Kraljevo.online\nNASLOVNA SPORT “KRALJEVSKE KRUNE“ SUTRA U NEDELJU 09. NOVEMBRA UGOSTIĆE PRVAKA BUGARSKE, TIM SOFIA...\nKraljevo, – Naš tim će dati sve od sebe da odbrani titulu prvaka Balkanske lige u američkom fudbalu, a ujedno i da prikupi sredstva za ležajeve, dušeke i posteljine za Internističku bolnicu.\nU prvoj utakmici ovogodišnjeg izdanja BAFL, odigranoj 12. oktobra, Sofija je kao domaćin pobedila “Rebelse” iz Bukurešta rezultatom 19:13. Rumuni za razliku od prošle godine nisu mogli da se suprostave i savladaju komšije, iako je najbolji Bugarski igrač Aleksandar Kenanov, još letos nastavio sportsku karijeru na koledžu u Americi. Upravo Kenanov je jedna od važnih veza koja povezuje Kraljevo i Sofiju, jer Bugarin osim što je bio lider i kapiten u “Bearsima”, istu rolu je imao i u “Krunama”, tokom sezone 2013, gde je nakon razvojnog RC kampa, primećen od američkih trenera i dobio punu stipendiju za SNU koledž, 2. NCAA divizije.\nZa razliku od Bugara, Kraljevčani imaju svog favorita, naime nakon veoma uspešno odigrane sezone za tim “Orebro Black Knights”, u Švedskom prvenstvu i Ligi Šampiona Evrope, za BAFL u “Krune” se vratio Strahinja Stepović, jedan od najboljih srpskih internacionalaca. Stepović je inače ponikao u “Krunama” na poziciji QB, ali na predstojećoj utakmici će igrati na WR poziciji. Krunama” je pobeda imperativ, jer ovaj Balkanski turnir je takvog formata da se igra samo po jedna utakmica. Utakmica pored takmičarskog ima i humanitaran značaj – kraljevački klub američkog fudbala Kraljevske Krune iz Kraljeva, u saradnji sa Internističkom bolnicom Kraljevo, organizuje prikupljanje pomoći za kupovinu kreveta, dušeka i posteljina za ovu zdravstvenu ustanovu. Sav prihod prikupljen na utakmici doniraće se u te svrhe.\nSusret drugog kola BAFL takmičenja biće odigran se u nedelju 09. novembra sa početkom od 14 časova, na Atletskom stadionu u Kraljevu.


ZA SAMO GODINU MANDATA Dug Banje Luke smanjen za više od 17 miliona KM, bez novih zaduženja - Banjaluka Danas\nZA SAMO GODINU MANDATA Dug Banje Luke smanjen za više od 17 miliona KM, bez novih zaduženja\nDug Grada Banje Luke smanjen je za više od 17 miliona KM u odnosu na stanje zatečeno 31. decembra 2020. godine, zahvaljujući racionalnom upravljanju javnim novcem, a u protekloj godini nije bilo ni novih zaduženja.\n– Ponosni smo što smo svojim djelovanjem u proteklih 14 mjeseci ostvarili ovakav rezultat, pogotovo jer se nalazimo u periodu globalne ekonomske i energetske krize – poručio je gradski menadžer Bojan Kresojević, pojasnivši da su mjere fiskalne konsolidacije dale rezultate, pa je tako dug Grada sa 135,2 miliona KM smanjen na 117,5 miliona KM.\nGradski menadžer je istakao da je racionalno upravljanje rashodima ključni preduslov da se obezbijede sredstva za realizaciju razvojnih politika i programa poput kupovine udžbenika, izgradnje škola, zdravstvenih ustanova, saobraćajnica, mostova i drugih infrastrukturnih projekata.\n– Ovo su fasicinantni rezultati s obzirom na to da se otplata duga – kredita i obeznica – na godišnjem nivou kreće između 15 i 20 miliona KM. Plan je da Banja Luka u narednom periodu uđe u realizaciju velikih projekata poput rekonstrukcije distributivne toplovodne mreže, izgradnje gradskog parka, saobraćajnica, vodovoda i kanalizacije, upravljanja čvrstim otpadom i prečišćavanja otpadnih voda, a ovakve projekte ne bismo mogli realizovati bez zdravog finansijskog stanja – zaključio je Kresojević.


Zvezda opet protiv Egera u LŠ - Filipović: Da imamo više sreće - SPORTSKI ŽURNAL\nZvezda opet protiv Egera u LŠ - Filipović: Da imamo više sreće\n05 februar, 2019 3\nUtakmica 8. kola Lige šampiona Eger – Crvena zvezda igra se sutra od 18.30\nVaterpolisti Crvene zvezde, drugi put u samo dve nedelje, igraju protiv Egera u Ligi šampiona, s tim da se nadaju da će u Mađarskoj imati više sreće nego u Beogradu kada su ostali bez prvog boda u takmičenju golom 16 sekundi pre kraja.\nCrveno-beli su do sada zabeležili svih sedam poraza u A grupi, a koliko su bili blizu prekidu serije protiv Egera, čiji su članovi prvaci Evrope sa Crvenom zvezdom Strahinja Rašović i Marko Avramović, govori i to da su imali vođstvo tri minuta pre kraja, ali su poraženi 13:12.\n- Ponovo igramo sa Egerom… Pokazali smo koliko smo porasli kao tim. Tesno smo izgubili u Beogradu, nadam se da ćemo imati više sreće u Egeru - rekao je trener Aleksandar Filipović, a prenosi LEN.\nGolman Aleksandro Kralj veruje da bi Zvezda mogla do iznenađenja u Mađarskoj.\n- Eger ima mnogo odličnih igrača, biće veliki izazov da igramo protiv takvog tima i to u gostima. Ipak, znamo da možemo da pružimo dobru partiju i spremni smo za to - navodi Kralj.\nTrener Egera Norbert Dabrovski priznaje da očekuje težak zadatak.\n- Srpski tim je sve jači iz meča u meč. Videli smo šta mogu u Beogradu kada smo kasnim golom slavili - zaključio je Dabrovski.\nUtakmica 8. kola Lige šampiona Eger – Crvena zvezda igra se sutra od 18.30.\nŠabac i Zvezda na Savi u borbi za plasman u Ligu šampiona\nZvezda dovodi ruskog golmana Viktora Ivanova\nVanja Grubač · 05 februar, 2019 18:50\nDaće vodja još para pa da uzmete bar jedan bod ove godine a sledeće...pa opet prvaci evrope.Dovešće sve bivše igrače Partizana.\nJovan · 06 februar, 2019 02:12\nU vreme vaseg vodje JSD je dobijao od drzave i sakom i kapom, za nas nije bilo ni mrvice. Vremena se, kao sto vidis, menjaju.\nACM · 06 februar, 2019 20:12\nKog "vašeg vođe", koliko je to dobijao Partizan, a kako to Zvezdi ni mrvice ? Samo znate uopšteno da pričate, nikakve konkretne primere ne znate da navedete !


Početna strana » Najnovije » Seat zabeležio rekordnu godinu\nSeat zabeležio rekordnu godinu\nProdaja SEAT-a u 2018. godini dostigla je rekordnih 517.600 vozila, što je 10,5% više nego u 2017. godini (468.400).\nOvaj rezultat prodaje je najveći u 68-godišnjoj istoriji i premašuje rekord iz 2000. godine (514.800 automobila).\nU 2018. godini SEAT je ostvario rast prodaje šestu godinu za redom. Od 2012. godine prodaja SEAT-a je porasla za više od 60%. U decembru je SEAT isporučio 25.300 automobila, što je -23,1% u odnosu na isti mesec 2017. godine (33.000).\nModel Arona je podstakla prodaju SEAT-a 2018. godine. U prvoj godini, kompanija je prodala 98.900 jedinica svog gradskog SUV-a, koji je treći vodeći model u ponudi.\nArona se uspešno pridružila modelima Ibiza, Leon i Ateca kao jedan od četiri stuba brenda. SEAT Leon je i dalje najprodavaniji model (158.300, -6,8%) i postigao je jedan od najboljih istorijskih rezultata.\nIsporuke modela Ibiza dostigle su 136.100 vozila (-10,7%), dok je Ateca četvrti SEAT-ov najprodavaniji model sa 78.200 isporučenih jedinica u 2018. godini.\nŠtaviše, 2018. godine novi Cupra brend je ostvario svoj uspešan debi i ostvario rast od 40%, sa prodajom od 14.300 jedinica, što je za 4.100 više nego u 2017.\nPredsednik SEAT-a Luca de Meo naglasio je da „Rekord prodaje potvrđuje uspeh naše strategije i modela u ofanzivi proizvoda koje smo lansirali od 2016. godine.\nOstvarili smo dvocifreni rast već drugu godinu zaredom, neuobičajeno dostignuće u automobilskoj industriji.\nPoverenje klijenta i pozitivni finansijski rezultati koje smo ostvarili čine nas optimističnim u suočavanju sa izazovima koje ova industrija postavlja. SEAT ima za cilj da bude bitan igrač u novoj eri automobilske industrije.“\nPotpredsednik SEAT-a za prodaju i marketing Wayne Griffiths istakao je „2018. godina bila je istorijska za SEAT. Mi smo jedan od najbrže rastućih brendova u Evropi, postižući najveću prodaju u našoj istoriji zahvaljujući dvocifrenom rastu na glavnim tržištima kao što su Nemačka, Velika Brtanija i Francuska.\nU Španiji, SEAT je je takođe povećao prodaju za više od 10% i mi smo jaki lider na tržištu. Prošle godine svaki treći SEAT je bio SUV model, što nam je omogućilo da povećamo profitabilnost brenda, kao i distributivne mreže.\nU 2018. godini uspešno je lansiran brend Cupra što je dovelo do rasta prodaje tih modela za 40%. Da zaključimo, imamo sveobuhvatan asortiman proizvoda u glavnim segmentima, a u 2019. Novi Taracco, koji će nam pružiti novi podsticaj za nastavak rasta“.


Kuburović i predsednik SOR-a o unapređenju položaja Roma\nJun 14, 2018 15:51\nPredstavnici SOR ukazali da je u Srbiji stepen poštovanja prava romske zajednice, ne samo u odnosu na države regiona, već i u odnosu na mnoge države EU, dosta viši, ali da uvek postoji prostor za njegovo dalje unapređenje, saopšteno je iz Ministarstva pravde.\nOni su naveli da pripadnici romske zajednice postojeće probleme žele da rešavaju u institucijama države i istakli potrebu većeg prisustva predstavnika Roma u organima javne uprave.\nGovoreći o Akcionom planu za Poglavlje 23, čije se potpoglavlju odnosi na unapređenje vladavine prava i jačanje prava nacionalnih manjima, sagovornici su se saglasili o potrebi aktivnijeg prisustva predstavnika Roma u sprovođenju mera iz Akcionog plana.\nU saopštenju se dodaje da je sastanku istaknuta potreba da romski advokati i predstavnici SOR posećuju pripadnike Romskog naroda koji izdržavaju kaznu u zatvorima u Srbiji, kao i potreba za besplatnom pravnom pomoći.\nMinistarka pravde je izrazila nadu da će uskoro biti postignut kompromis između civilnog sektora i advokature u vezi sa Nacrtom zakona o besplatnoj pravnoj pomoći, čiji je cilj upravo da svim građanima Srbije omogući jednak pristup pravdi.